ส่วนที่ 3 ฐานะการเงินและผลการดำเนินงาน

13. ข้อมูลทางการเงินที่สำคัญ

(1) งบการเงิน

-   รายงานการสอบบัญชี

ปี 2557 (ให้ความเห็นโดยนายสุดวิณ ปัญญาวงศ์ขันติ ผู้สอบบัญชีรับอนุญาต บริษัท
ไพร้ซวอเตอร์เฮาส์คูเปอร์ส เอบีเอเอส จำกัด)

ข้าพเจ้าเห็นว่า
ยกเว้นผลกระทบที่อาจเกิดขึ้นต่องบการเงินรวมตามที่กล่าวไว้ในวรรคเกณฑ์การแสดงความเห็นอย่างมีเงื่อนไขข้อ 1)
และยกเว้นผลกระทบที่เกิดขึ้นต่อตัวเลขเปรียบเทียบจากเรื่องที่กล่าวไว้ในวรรคเกณฑ์การแสดงความเป็นอย่างมีเงื่อนไขข้อ
2) งบการเงินรวมและงบการเงินเฉพาะบริษัทข้างต้นนี้
แสดงฐานะการเงินรวมและฐานะการเงินเฉพาะบริษัทของบริษัท ไลฟ์ อินคอร์ปอเรชั่น จำกัด
(มหาชน) และบริษัทย่อย และของเฉพาะบริษัท ไลฟ์ อินคอร์ปอเรชั่น จำกัด (มหาชน) ณ วันที่ 31
ธันวาคม พ.ศ. 2557 ผลการดำเนินงานรวมและผลการดำเนินงานเฉพาะบริษัท
และกระแสเงินสดรวมและกระแสเงินสดเฉพาะบริษัทสำหรับปีสิ้นสุดวันเดียวกัน
โดยถูกต้องตามที่ควรในสาระสำคัญตามมาตรฐานการรายงานทางการเงิน

เกณฑ์การแสดงความเห็นอย่างมีเงื่อนไข

เงื่อนไขของผู้สอบบัญชี

1) ตามที่เปิดเผยในหมายเหตุประกอบงบการเงินข้อ 12 ในระหว่างปี พ.ศ. 2557
บริษัทซื้อเงินลงทุนร้อยละ 30 ในบริษัท สกินิก กรุ๊ป
จำกัดยอดคงเหลือตามวิธีราคาทุนซึ่งแสดงในงบแสดงฐานะการเงินเฉพาะบริษัท ณ วันที่ 31
ธันวาคม พ.ศ. 2557 มีจำนวน 15.70 ล้านบาท
บริษัทได้บันทึกเงินลงทุนในบริษัทร่วมนี้ตามวิธีส่วนได้เสียในงบการเงินรวมสำหรับปีสิ้นสุดวันที่ 31
ธันวาคม พ.ศ. 2557 โดยบริษัทได้รับรู้ส่วนแบ่งขาดทุนสุทธิในบริษัทร่วมดังกล่าวจำนวน 0.10
ล้านบาท โดยใช้ข้อมูลทางการเงินของบริษัทร่วมสำหรับปีสิ้นสุดวันที่ 31 ธันวาคม พ.ศ. 2557
ที่จัดทำโดยฝ่ายบริหารและยังไม่ได้ผ่านการตรวจสอบโดยผู้สอบบัญชี
ข้าพเจ้าไม่สามารถหาหลักฐานการสอบบัญชีที่เหมาะสมอย่างเพียงพอเกี่ยวกับเงินลงทุนในบริษัทร่วมดังกล่าวคงเหลือ
ณ วันที่ 31 ธันวาคม พ.ศ. 2557 และส่วนแบ่งขาดทุนสุทธิในบริษัทร่วม
เนื่องจากบริษัทร่วมดังกล่าวยังไม่สามารถปิดบัญชีต่าง ๆ เช่น บัญชีสินค้าคงเหลือ บัญชีต้นทุนขาย
บัญชีค่าใช้จ่าย ตลอดจนบัญชีสินทรัพย์ถาวรให้แล้วเสร็จเพื่อการตรวจสอบของผู้สอบบัญชีได้ ดังนั้น
ข้าพเจ้าไม่สามารถระบุได้ว่ามีรายการปรับปรุงใดที่จำเป็นในจำนวนเงินดังกล่าวต่องบการเงินรวมสำหรับปีสิ้นสุดวันที่
31 ธันวาคม พ.ศ. 2557 หรือไม่
หากบริษัทได้ใช้ข้อมูลทางการเงินของบริษัทร่วมดังกล่าวสำหรับปีสิ้นสุดวันที่ 31 ธันวาคม พ.ศ.
2557 ที่ผ่านการตรวจสอบแล้ว

บริษัทชี้แจงสาเหตุ

สาเหตุที่บริษัท สกินิก กรุ๊ป จำกัดทำบัญชีไม่เรียบร้อย เกิดจากมีสาขาอยู่ต่างจังหวัด
การตรวจสอบทำได้ยาก ข้อมูลที่บันทึกในโปรแกรมไม่ถูกต้อง
ขาดบุคลากรที่มีความชำนาญเกี่ยวกับการควบคุมบัญชีสินค้า บัญชีต้นทุนขาย
ทำให้ตัวเลขคลาดเคลื่อนตลอดเวลา
อีกทั้งบัญชีค่าใช้จ่ายหลายรายการไม่มีเอกสารประกอบการลงบัญชี ส่งผลให้การปิดบัญชีไม่ทัน
ผู้สอบบัญชีไม่สามารถตรวจสอบให้เป็นที่พอใจได้ ดังนั้น ฝ่ายบริหารของบริษัท สกินิก กรุ๊ป จำกัด
จึงต้องทำประมาณการกำไร(ขาดทุน)สุทธิ อย่างไรก็ตาม
บริษัทก็ได้พยายามผลักดันการวางระบบบัญชีให้แก่บริษัท สกินิก กรุ๊ป จำกัด
ให้สามารถปฏิบัติได้ถูกต้องครบถ้วน อย่างดีแล้ว แต่ก็ยังไม่ปฏิบัติตาม
ประกอบกับบริษัทถือหุ้นในสัดส่วนร้อยละ 30 เท่านั้น ทำให้มีปัญหาในการควบคุมและสั่งการ
ซึ่งกรณีดังกล่าวจะเป็นเงื่อนไขในการแสดงความเห็นของผู้สอบบัญชีตลอดไป

การแก้ไขของบริษัท

  ฝ่ายบริหารของบริษัทจึงตัดสินใจขายหุ้นให้กับผู้ถือหุ้นเดิม เพื่อไม่ให้เกิดปัญหาในคราวต่อไปขึ้นอีก

เงื่อนไขของผู้สอบบัญชี

2) ในระหว่างเดือนกรกฎาคมและเดือนสิงหาคม พ.ศ. 2556
บริษัทย่อยแห่งหนึ่งได้ทำสัญญาใช้สิทธิสำหรับการหาผลประโยชน์ในป้ายโฆษณาจำนวน 4
หน้าป้ายกับบริษัทแห่งหนึ่งซึ่งเป็นเจ้าของป้ายโฆษณาดังกล่าว
บริษัทย่อยต้องจ่ายเงินเพื่อใช้สิทธิดังกล่าวตลอดอายุสัญญา 3 - 5 ปี เป็นจำนวนรวม 21.22
ล้านบาท (ดูหมายเหตุประกอบงบการเงินข้อ 19) ซึ่งมีกำหนดจ่ายเป็นงวดตามที่ระบุในสัญญา
ตามเงื่อนไขในสัญญา บริษัทย่อยต้องทำประกันภัยคุ้มครองป้ายโฆษณาดังกล่าวด้วย ต่อมาวันที่ 1
ตุลาคม พ.ศ. 2556 บริษัทได้ให้เงินกู้ยืมระยะสั้นจำนวน 60 ล้านบาท แก่บริษัทดังกล่าว
(ดูหมายเหตุประกอบงบการเงินข้อ 9) เพื่อใช้ในการก่อสร้างป้ายโฆษณาประเภท LED
โดยมีหลักทรัพย์ค้ำประกันเป็นโครงป้ายโฆษณาของป้ายโฆษณาทั้ง 4 ที่กล่าวถึงข้างต้น
เงินกู้ยืมดังกล่าวคิดดอกเบี้ยในอัตราร้อยละ 3 ต่อปี
และมีกำหนดชำระตามวันที่ที่กำหนดไว้ในตั๋วสัญญาใช้เงินที่ทำขึ้น ณ วันเบิกถอนเงินกู้แต่ละงวด
จากธุรกรรมที่กล่าวข้างต้นประกอบกับข้อเท็จจริงที่ว่า บริษัทดังกล่าวมีทุนจดทะเบียนเพียง 1
ล้านบาท และในปี พ.ศ. 2556 มีรายได้ส่วนใหญ่มาจากบริษัทย่อย
เป็นเหตุให้เกิดความสงสัยอย่างมากว่าบริษัทมีอำนาจควบคุมบริษัทดังกล่าวได้
ซึ่งอาจมีผลทำให้บริษัทต้องรวมงบการเงินของบริษัทดังกล่าวในการจัดทำงบการเงินรวมตามประกาศที่
อช 6/2547
เป็นเหตุให้ผู้สอบบัญชีคนก่อนแสดงความเห็นอย่างมีเงื่อนไขต่องบการเงินสำหรับปีสิ้นสุดวันที่ 31
ธันวาคม พ.ศ. 2556

อย่างไรก็ตาม จากการตรวจสอบงบการเงินสำหรับปีสิ้นสุดวันที่ 31 ธันวาคม พ.ศ. 2557
ของข้าพเจ้า
พบว่าผู้บริหารของกลุ่มบริษัทได้ให้บริษัทย่อยดังกล่าวทำบันทึกข้อตกลงยกเลิกสัญญาการใช้สิทธิสำหรับการหาผลประโยชน์ในป้ายโฆษณาทั้งหมดกับบริษัทดังกล่าวเมื่อวันที่
22 มิถุนายน พ.ศ. 2557 โดยมีผลบังคับใช้ตั้งแต่วันที่ 30 มิถุนายน พ.ศ. 2557
บริษัทย่อยได้รับเงินคืนจากการยกเลิกสัญญาจากบริษัทดังกล่าวจำนวน 13.32 ล้านบาท
โดยรับรู้ขาดทุนจากการยกเลิกสัญญาจำนวน 0.19 ล้านบาท (ดูหมายเหตุประกอบงบการเงิน 19)
และได้ให้บริษัทย่อยอีกแห่งหนึ่งเข้าทำสัญญาซื้อป้ายโฆษณาทั้งสี่ป้ายจากบริษัทดังกล่าวมาเป็นของกลุ่มบริษัท

  นอกจากนี้ บริษัทยังได้เรียกคืนเงินกู้ยืมระยะสั้นคงค้างทั้งหมดคืนจากบริษัทดังกล่าวแล้ว
  (ดูหมายเหตุประกอบงบการเงิน 9) อย่างไรก็ตาม
  บริษัทดังกล่าวยังคงมียอดค้างชำระกับบริษัทและบริษัทย่อยอีกจำนวน 0.89 ล้านบาท และ 2.19
  ล้านบาทตามลำดับ
  ซึ่งบริษัทและบริษัทย่อยได้ตั้งค่าเผื่อหนี้สงสัยจะสูญสำหรับยอดคงค้างดังกล่าวเต็มจำนวนแล้ว
  และกำลังอยู่ในระหว่างเตรียมการดำเนินคดีตามกฎหมาย ผู้บริหารของบริษัทยืนยันว่า
  กลุ่มบริษัทไม่ได้มีอำนาจควบคุมบริษัทดังกล่าวแต่อย่างไร
  ดังนั้นความเห็นของข้าพเจ้าต่องบการเงินรวมสำหรับปีสิ้นสุดวันที่ 31 ธันวาคม พ.ศ. 2557
  จึงมีเงื่อนไขในเรื่องนี้ด้วยเนื่องจากผลกระทบต่อการเปรียบเทียบตัวเลขปีปัจจุบันกับตัวเลขเปรียบเทียบในปีก่อน

การแก้ไขของบริษัท

  ปัจจุบันอยู่ระหว่างดำเนินคดีฟ้องเรียกดอกเบี้ยเงินให้กู้ยืมคงค้าง จำนวน 0.89
  ล้านบาทและเงินทดรองจ่าย จำนวน 2.19 ล้านบาทคืนจากบริษัทดังกล่าวแล้ว

ข้อสังเกตที่สำคัญของผู้สอบบัญชี

1) ตามที่เปิดเผยในหมายเหตุประกอบงบการเงินข้อ 12 บริษัทถือเงินลงทุนร้อยละ 40 ในบริษัท
สเตรกา จำกัด (มหาชน) ซึ่งบริษัทถือเป็นบริษัทร่วม อย่างไรก็ตาม
บริษัทยังมีเงินให้กู้ยืมระยะสั้นและการค้ำประกันวงเงินสินเชื่อให้กับบริษัทร่วมดังกล่าว โดย ณ วันที่
31 ธันวาคม พ.ศ. 2557 บริษัทยังมีเงินให้กู้ยืมระยะสั้นคงค้างจำนวน 40.00 ล้านบาท
(หมายเหตุประกอบงบการเงินข้อ 38
ค))และการค้ำประกันวงเงินสินเชื่อกับสถาบันการเงินของบริษัทร่วมจำนวน 315.45 ล้านบาท
(หมายเหตุประกอบงบการเงินข้อ 12) ทั้งนี้
ผู้ถือหุ้นรายอื่นมิได้ให้ความช่วยเหลือสนับสนุนดังกล่าวตามสัดส่วนการถือหุ้นในบริษัทร่วมดังกล่าวแต่อย่างไร
ทั้งนี้ ณ วันที่ 31 ธันวาคม พ.ศ. 2557 บริษัทร่วมดังกล่าวมีสินทรัพย์รวม 724.52 ล้านบาท
มีหนี้สินรวม 460.02 ล้านบาท และมีกำไรสุทธิสำหรับปีสิ้นสุดวันที่ 31 ธันวาคม พ.ศ. 2557
จำนวน 106.82 ล้านบาท ผู้บริหารของบริษัทยืนยันว่า
กลุ่มบริษัทไม่ได้มีอำนาจควบคุมบริษัทร่วมดังกล่าวแต่อย่างไร
ดังนั้นในการจัดทำงบการเงินรวมที่แนบมานี้
ผู้บริหารจึงมิได้รวมงบการเงินของบริษัทร่วมดังกล่าวไว้ในการจัดทำงบการเงินรวมของกลุ่มบริษัท

บริษัทชี้แจงสาเหตุ

บริษัทต้องไปค้ำประกันเงินกู้ เนื่องจากเป็นข้อตกลงในการเข้าซื้อหุ้นกับผู้ถือหุ้นเดิม
ซึ่งบริษัทต้องไปค้ำประกันหนี้แทนผู้ถือหุ้นเดิมที่เคยค้ำประกันไว้ทั้งหมด

การแก้ไขของบริษัท

บริษัทได้รับชำระคืนเงินกู้ยืมเมื่อวันที่ 19 มีนาคม 2558 จำนวน 40 ล้านบาท ครบถ้วนแล้ว

ข้อสังเกตที่สำคัญของผู้สอบบัญชี

2) ตามที่เปิดเผยไว้ในหมายเหตุประกอบงบการเงินข้อ 16
บริษัทได้ทำสัญญาเช่าที่ดินเป็นระยะเวลา 5 ปีเริ่มตั้งแต่วันที่ 1 กรกฎาคม พ.ศ. 2555 สิ้นสุดวันที่
30 มิถุนายน พ.ศ. 2560
เพื่อก่อสร้างอาคารสำนักงานแห่งใหม่ของบริษัทและส่วนปรับปรุงอาคารและระบบสาธารณูปโภค
มีราคาทุนรวม 67.57 ล้านบาท และ 26.01 ล้านบาท ตามลำดับ การก่อสร้างใช้เวลา 2 ปี 2
เดือนจึงแล้วเสร็จ
บริษัทจึงคำนวณค่าเสื่อมราคาของอาคารสำนักงานและส่วนปรับปรุงอาคารและระบบสาธารณูปโภคดังกล่าวซึ่งปลูกสร้างบนที่ดินเช่าตามอายุสัญญาเช่าที่เหลืออยู่โดยประมาณ
2 ปี 10 เดือน อย่างไรก็ตาม
ผู้บริหารอยู่ระหว่างการเจรจาทำสัญญาขยายระยะเวลาในการเช่าที่ดินออกไปอีก
หากผู้บริหารไม่สามารถขยายอายุสัญญาเช่าที่ดินดังกล่าวได้
บริษัทจะมีค่าเสื่อมราคาอาคารและส่วนปรับปรุงอาคารและระบบสาธารณูปโภคในงบการเงินรวมและงบการเงินเฉพาะกิจการ
สำหรับปีสิ้นสุดวันที่ 31 ธันวาคม พ.ศ. 2558 และ พ.ศ. 2559 ในแต่ละปี จำนวน 32.54
ล้านบาท และสำหรับปีสิ้นสุดวันที่ 31 ธันวาคม พ.ศ. 2560 จำนวน 18.38 ล้านบาท

บริษัทชี้แจงสาเหตุ

สาเหตุที่ต้องคิดค่าเสื่อมราคาอาคารสำนักงานแห่งใหม่ตามสัญญาเช่าที่ดินเดิมที่ทำไว้ ซึ่ง ณ
วันที่พร้อมใช้งานตั้งแต่เดือนกันยายน 2557 ทำให้มีอายุสัญญาที่เหลืออยู่ 2 ปี 10
เดือนตามที่กล่าวข้างต้น เนื่องจากยังไม่สามารถต่อสัญญาเช่าที่ดินได้
จึงต้องคิดค่าเสื่อมราคาตามสัญญาเช่าที่เหลืออยู่

การแก้ไขของบริษัท

  บริษัทอยู่ระหว่างการเจรจาต่อสัญญาเช่าที่ดินดังกล่าว
  โดยให้ยกเลิกสัญญาเช่าเดิมและทำสัญญาเช่าใหม่ให้มีอายุสัญญาเช่าที่ยาวขึ้นอย่างน้อย 10
  ปีขึ้นไปนับจากวันที่ทำสัญญาใหม่

ข้อสังเกตที่สำคัญของผู้สอบบัญชี

3) ตามที่เปิดเผยไว้ในหมายเหตุประกอบงบการเงินข้อ 16 ในระหว่างปี พ.ศ. 2557
บริษัทย่อยได้ซื้อป้ายโฆษณาจากบริษัทและบุคคลอื่นรวมเป็นเงิน 91.93 ล้านบาท
บริษัทย่อยได้เปลี่ยนประมาณการอายุการใช้งานของป้ายโฆษณาจากเดิม 10 ปี
มาเป็นตามอายุของสัญญาเช่าพื้นที่ตั้งป้าย ณ วันที่ 31 ธันวาคม พ.ศ. 2557
ผู้บริหารของบริษัทย่อยดังกล่าวได้พิจารณาบันทึกค่าเผื่อการด้อยค่าของป้ายโฆษณา
เนื่องจากป้ายโฆษณาส่วนใหญ่ตั้งอยู่บนที่ดินเช่าที่มีอายุสัญญาเช่าระยะสั้นโดยเฉลี่ยประมาณ 2 - 3 ปี
และมีมูลค่าที่คาดว่าจะได้รับคืนจากการให้เช่าพื้นที่โฆษณาตลอดสัญญาเช่าที่เหลืออยู่ไม่เพียงพอกับค่าเสื่อมราคา
กลุ่มบริษัทจึงได้พิจารณาการด้อยค่าของป้ายโฆษณาดังกล่าวเป็นจำนวนเงินทั้งสิ้น 46.7 ล้านบาท
โดยใช้วิธีเปรียบเทียบระหว่างมูลค่าที่คาดว่าจะได้รับคืนจากประมาณการรายได้จากการให้เช่าพื้นที่โฆษณาจากสัญญารายได้ที่มีอยู่จริง
ณ วันที่ในงบการเงินตลอดระยะเวลาของสัญญาเช่าพื้นที่ตั้งป้ายที่เหลืออยู่ของ
แต่ละป้ายโฆษณากับมูลค่าสุทธิตามบัญชี ณ วันที่ 31 ธันวาคม พ.ศ. 2557
นอกจากนี้ผู้บริหารอยู่ในระหว่างการเจรจาขอต่ออายุสัญญาเช่าพื้นที่ตั้งป้ายให้เป็นสัญญาเช่าระยะยาว

บริษัทชี้แจงสาเหตุ

เนื่องจากบริษัทย่อยต้องการเพิ่มรายได้ให้มากขึ้น
บริษัทย่อยจึงได้ซื้อป้ายโฆษณาจากบริษัทและบุคคลอื่น เพื่อเพิ่มทางเลือกให้กับลูกค้า
ซึ่งคุ้มค่ากว่าการไปก่อสร้างป้ายโฆษณาใหม่ ซึ่งต้องใช้เงินทุนที่สูงกว่า
ใช้เวลาในการก่อสร้างและต้องหาทำเลใหม่อยู่ตลอดเวลา
ต่อมาผู้สอบบัญชีให้บริษัทย่อยคำนวณมูลค่าที่คาดว่าจะได้รับจากป้ายโฆษณาที่ซื้อมาใหม่
โดยประมาณการจากรายได้ที่คาดว่าจะได้รับ ซึ่งป้ายดังกล่าวยังมีลูกค้าไม่เต็มทุกป้าย
และเมื่อเทียบกับมูลค่าที่จ่ายเงินลงทุนซื้อมา ทำให้เกิดส่วนต่างจากการลงทุนซื้อป้าย
ผู้สอบบัญชีจึงตั้งสำรองค่าเผื่อการด้อยค่าของป้ายโฆษณาดังกล่าว

การแก้ไขของบริษัท

บริษัทย่อยอยู่ระหว่างการเจรจาต่อสัญญาเช่าให้มีอายุสัญญาที่ยาวขึ้นอย่างน้อย 6-9 ปี
เพื่อจะได้ตัดค่าเสื่อมราคาให้ลดลงตามอายุสัญญาที่ยาวขึ้น

ปี 2556 (ให้ความเห็นโดยนางสาวกรรณิการ์ วิภาณุรัตน์ ผู้สอบบัญชีรับอนุญาต บริษัท กรินทร์ ออดิท
จำกัด)

ข้าพเจ้าเห็นว่า
ยกเว้นผลกระทบจากเรื่องการไม่รวมงบการเงินของบริษัทแห่งหนึ่งในการจัดทำงบการเงินรวมและการไม่บันทึกภาระหนี้สินจากคดีความ
ตามที่กล่าวไว้ในวรรคเกณฑ์ในการแสดงความเห็นอย่างมีเงื่อนไขกรณีการแสดงข้อมูลที่ขัดต่อข้อเท็จจริงอันเป็นสาระสำคัญ
และยกเว้นผลกระทบที่อาจเกิดขึ้นจากเรื่องที่กล่าวในวรรคเกณฑ์การแสดงความเห็นอย่างมีเงื่อนไขกรณีไม่สามารถหาหลักฐานการสอบบัญชีที่เหมาะสมอย่างเพียงพอ
งบการเงินข้างต้นนี้แสดงฐานะการเงินรวมและเฉพาะกิจการของ บริษัท ไลฟ์ อินคอร์ปอเรชั่น
จำกัด (มหาชน) และบริษัทย่อย ณ วันที่ 31 ธันวาคม 2557
และผลการดำเนินงานรวมและเฉพาะกิจการ และกระแสเงินสดรวมและเฉพาะกิจการ
สำหรับปีสิ้นสุดวันเดียวกัน โดยถูกต้องตามที่ควรในสาระสำคัญตามมาตรฐานการรายงานทางการเงิน

เกณฑ์การแสดงความเห็นอย่างมีเงื่อนไข

1)  การแสดงข้อมูลที่ขัดต่อข้อเท็จจริงอันเป็นสาระสำคัญ

1)  ในระหว่าง ปี 2557 บริษัทย่อยแห่งหนึ่งได้ตกลงทำสัญญากับบริษัทแห่งหนึ่ง
    คิดเป็นจำนวนเงินที่ต้องจ่ายตามสัญญาได้รับสิทธิดังกล่าวตลอดอายุสัญญา (3-5 ปี) ประมาณ
    22.7 ล้านบาท (ดูหมายเหตุ 21) (บริษัทดังกล่าวจดทะเบียนจัดตั้งเมื่อวันที่ 1 กรกฎาคม
    2556 ทุนจดทะเบียนจำนวนเงิน 1 ล้านบาท)
    โดยบริษัทย่อยได้รับสิทธิสำหรับหาผลประโยชน์ในทรัพย์สินป้ายโฆษณาจำนวน 6 หน้าป้าย
    ซึ่งเป็นทรัพย์สินของบริษัทดังกล่าวจำนวน 4 หน้าป้าย ส่วนอีก 2 หน้าป้าย
    เป็นทรัพย์สินของบริษัทย่อยเอง (ส่วนที่เป็นทรัพย์สินของบริษัทย่อย ณ วันที่ 31 ธันวาคม 2557
    มีมูลค่าตามบัญชีจำนวน 4 บาท )
    ซึ่งบริษัทย่อยได้จัดให้มีการทำประกันภัยทรัพย์สินป้ายโฆษณาทั้งหมด และ ณ วันที่ 31 ธันวาคม
    2557 บริษัทย่อยมีรายการจ่ายเงินทดรองจ่ายแก่บริษัทดังกล่าวจำนวน 2 ล้านบาท
    และบริษัทมีเงินให้กู้ยืมแก่บริษัทดังกล่าว คิดเป็นจำนวนเงินรวม 40 ล้านบาท
    ค้ำประกันโดยป้ายโฆษณาของบริษัทดังกล่าว
    โดยการได้รับจัดเก็บใบอนุญาตก่อสร้างป้ายฉบับจริงแล้วบางส่วน
    และโดยกรรมการของบริษัทดังกล่าว
    ทั้งนี้คณะกรรมการบริหารได้พิจารณาแล้วคุ้มค่าในการลงทุน
    และเป็นการให้เงินแก่บริษัทดังกล่าวเพื่อไปหาสถานที่และลงทุนก่อสร้างป้าย
    โดยที่บริษัทดังกล่าวมีเงินทุนน้อย บริษัทจึงต้องให้เงินกู้ โดยไม่มีอำนาจควบคุมในบริษัทดังกล่าว
    และบริษัทยังไม่ได้รับงบการเงินของบริษัทดังกล่าว
    บริษัทดังกล่าวได้ชำระเช็คลงวันที่ล่วงหน้าจำนวน 2 ฉบับ รวมเป็นจำนวนเงิน 40 ล้านบาท
    (เช็คลงวันที่ 21 เมษายน 2557 และวันที่ 12 พฤษภาคม 2557)
    จากรายการดังกล่าวข้างต้น ทำให้พิจารณาได้ว่าบริษัทมีอำนาจควบคุมในบริษัทดังกล่าว ทั้งนี้
    เป็นไปตามประกาศที่ อช 6/2547 เรื่อง การจัดทำงบการเงินรวม
    ซึ่งเป็นเหตุให้บริษัทต้องรวมงบการเงินของบริษัทดังกล่าวในการจัดทำงบการเงินรวม
    ให้เป็นไปตามมาตรฐานการรายงานทางการเงิน
    ผลกระทบจากการไม่รวมงบการเงินของบริษัทดังกล่าวในงบการเงินรวม
    ยังไม่สามารถทราบได้ในขณะนี้ นอกจากนี้
    ข้าพเจ้าได้แจ้งรายละเอียดของเรื่องดังกล่าวเพื่อให้คณะกรรมการตรวจสอบรับทราบแล้วเมื่อวันที่
    13 พฤศจิกายน 2556 และวันที่ 24 กุมภาพันธ์ 2557

2)  เมื่อวันที่ 3 กันยายน 2555
    บริษัทย่อยแห่งหนึ่งถูกฟ้องเรียกร้องให้จ่ายค่าเสียหายการระงับการให้บริการ
    โดยศาลแพ่งได้พิพากษาแล้วเมื่อวันที่ 29 กรกฎาคม 2556
    ให้บริษัทย่อยยกเลิกการระงับการให้บริการกับทางโจทก์
    หากไม่ดำเนินการหรือดำเนินการไม่ได้ ให้ชำระค่าเสียหายในอัตราเดือนละ 277,500 บาท
    นับถัดจากวันฟ้อง (3 กันยายน 2555) จนถึงวันที่ 19 สิงหาคม 2557
    อันเป็นวันครบกำหนดของสัญญา และเมื่อวันที่ 26 ธันวาคม 2556
    ที่ปรึกษาทางกฎหมายของบริษัทได้มีหนังสือแจ้งการปฏิบัติตามคำพิพากษาของศาลแพ่ง
    (การยกเลิกการระงับสัญญาณและดำเนินการส่งมอบช่องสัญญาณแก่โจทก์)ไปยังโจทก์และทนายความของโจทก์
    และในวันที่ 21 มกราคม 2557
    ได้มีหนังสือแจ้งการส่งมอบช่องสัญญาณเพื่อเป็นการให้บริการตามสัญญาให้แก่โจทก์อีกครั้ง
    รวมถึงได้ยื่นคำแถลงต่อศาลแพ่งขอวางเงินค่าทนายความและค่าฤชาธรรมเนียมต่างๆ
    ตามคำพิพากษาพร้อมแจ้งการปฏิบัติตามคำพิพากษาเสร็จสิ้นให้ศาลทราบ
    และที่ปรึกษาทางกฎหมายของบริษัทย่อยมีความเห็นว่า
    บริษัทย่อยไม่ต้องรับผิดชอบค่าความเสียหายดังกล่าว
    เนื่องจากคำพิพากษาของศาลแพ่งมีลักษณะเป็นการกำหนดวางเงื่อนไขให้บริษัทย่อยปฏิบัติเป็นลำดับด้วยการมีคำสั่งให้บริษัทย่อยยกเลิกการระงับการใช้บริการและส่งมอบช่องสัญญาณคลื่นความถี่เสียก่อน
    เมื่อดำเนินการดังกล่าวแล้วก็ไม่ต้องรับผิดชำระค่าเสียหาย
    แต่หากไม่ดำเนินการหรือดำเนินการไม่ได้จึงจะก่อให้เกิดหน้าที่ในการชำระค่าเสียหายตามคำพิพากษาตั้งแต่วันฟ้องจนถึงวันสิ้นสุดสัญญา
    คำพิพากษาไม่ได้ระบุบังคับให้บริษัทย่อยต้องรับผิดชำระค่าเสียหายนับตั้งแต่วันฟ้องจนถึงวันส่งมอบช่องสัญญาณด้วย
    เมื่อบริษัทย่อยได้ดำเนินการยกเลิกการระงับการให้บริการและดำเนินการส่งมอบช่องสัญญาณแก่โจทก์แล้ว
    จึงเป็นการปฏิบัติตามคำพิพากษาและภายในระยะเวลาที่กำหนดในคำบังคับเสร็จสิ้นแล้ว ดังนั้น
    บริษัทย่อยมิได้บันทึกภาระหนี้สินไว้ในงบการเงิน

  ทั้งนี้ ฝ่ายกฎหมายของข้าพเจ้า มีความเห็นว่า คำพิพากษาของศาลแพ่งหมายความว่า
  ศาลแพ่งพิพากษาให้โจทก์เป็นฝ่ายชนะคดีเพราะเหตุว่า
  การบอกเลิกสัญญาของจำเลยเป็นการอันมิชอบ การที่จำเลยระงับการให้บริการ
  เป็นการกระทำที่ทำให้เกิดความเสียหายแก่จำเลย
  จำเลยจึงถูกศาลแพ่งพิพากษาบังคับให้ต้องกระทำการยกเลิกการระงับการให้บริการ
  ตั้งแต่วันถัดจากวันฟ้องเป็นต้นไปจนถึงวันที่ครบกำหนดเวลาตามสัญญา (ตั้งแต่วันที่ 4 กันยายน
  2555 ถึงวันที่ 19 สิงหาคม 2557) หากจำเลยไม่ปฎิบัติตามหรือปฏิบัติตามไม่ได้
  ให้ชดใช้เงินเป็นค่าเสียหายในอัตราเดือนละ 277,500 บาท ดังนั้น
  การที่จำเลยยกเลิกการระงับการให้บริการ ในวันที่ 20 มกราคม 2557
  จึงเป็นการปฏิบัติตามคำพิพากษาที่ยังไม่ครบถ้วนทุกช่วงเวลา
  เพราะการยกเลิกการระงับการให้บริการ ในช่วงเวลาแรก ตั้งแต่วันถัดจากวันฟ้อง (วันที่ 4
  กันยายน 2555) จนถึงวันที่จำเลยยกเลิกการระงับการให้บริการ (วันที่ 20 มกราคม 2557)
  ยังไม่ได้มีการปฏิบัติตามคำพิพากษา (เนื่องเพราะเป็นสิ่งที่ "ดำเนินการไม่ได้"
  ตามที่ศาลแพ่งพิพากษาตั้งเป็นเงื่อนไขไว้) ดังนั้น ในส่วนที่ยังดำเนินการไม่ได้นี้
  จำเลยจึงยังคงมีหน้าที่จะต้องชดใช้ค่าเสียหายในอัตราเดือนละ 277,500 บาท นับแต่วันที่ 4
  กันยายน 2555 ถึงวันที่ 20 มกราคม 2557 (วันที่ยกเลิกการระงับฯ) ให้แก่โจทก์
  อีกส่วนหนึ่งด้วย จากความเห็นแย้งของที่ปรึกษากฎหมายของทั้งสองฝ่าย
  ข้าพเจ้าได้เสนอแนะให้บริษัทย่อยสอบถามไปยังศาลแพ่ง เพื่อขอขยายความคำพิพากษาของศาล
  หากบริษัทย่อยจะต้องบันทึกหนี้สินดังกล่าวไว้ในงบการเงินตามความเห็นของที่ปรึกษากฎหมายของข้าพเจ้า
  จะทำให้บริษัทมีหนี้สินเพิ่มขึ้น 4 ล้านบาท และกำไรสุทธิลดลง 4 ล้านบาท (0.001 บาทต่อหุ้น)

2)  การไม่สามารถหาหลักฐานที่เหมาะสมอย่างเพียงพอ

1)  ข้าพเจ้าไม่สามารถตรวจสอบให้ได้หลักฐานการสอบบัญชีที่เหมาะสมอย่างเพียงพอเกี่ยวกับเงินให้กู้ยืมระยะสั้นและเงินทดรองจ่ายแก่บริษัทแห่งหนึ่ง
    ซึ่งแสดงในงบการเงินรวม จำนวนเงินรวมประมาณ 42.33 ล้านบาท คิดเป็นประมาณร้อยละ
    6.5 ของสินทรัพย์รวมตามงบการเงินรวม
    ทั้งนี้เนื่องจากผู้บริหารของบริษัทไม่มีข้อมูลที่เป็นทางการเกี่ยวกับงบการเงิน
    การพิจารณาฐานะการเงินและผลการดำเนินงานหรือแผนการดำเนินงานของบริษัทดังกล่าว
    เพื่อสนับสนุนความถูกต้องตามควรของมูลค่าที่คาดว่าจะได้รับคืนของยอดคงเหลือของรายการดังกล่าว
    และความเหมาะสมและเพียงพอของค่าเผื่อหนี้สงสัยจะสูญ
    และข้าพเจ้าไม่สามารถใช้วิธีการตรวจสอบอื่นเพื่อให้พอใจเกี่ยวกับเงินให้กู้ยืมระยะสั้นและเงินทดรองจ่ายแก่บริษัทดังกล่าวได้
    ดังนั้นข้าพเจ้าจึงไม่สามารถสรุปได้ว่าจำเป็นต้องปรับปรุงรายการดังกล่าวหรือไม่เพียงใด

  นอกจากนี้ ข้าพเจ้าได้ส่งหนังสือยืนยันยอดคงเหลือรายการดังกล่าว
  โดยวิธีไปรษณีย์ลงทะเบียนไปยังที่อยู่ตามที่จดทะเบียน
  และตามที่ปรากฏในหลักฐานการติดต่อระหว่างบริษัทและบริษัทย่อยกับบริษัทดังกล่าว
  (สัญญาให้ใช้สิทธิประโยชน์ สัญญากู้ยืม ใบแจ้งหนี้ ใบเสร็จรับเงิน)
  ผลปรากฏว่าหนังสือยืนยันยอดดังกล่าว ไปรษณีย์ตีกลับ เนื่องจาก “ไม่มีผู้รับส่งคืน” จำนวน 2
  ครั้ง และได้สอบถามไปยังบริษัท จึงได้รับแจ้งว่า
  เป็นที่อยู่ของบริษัทดังกล่าวแต่ไม่ค่อยมีพนักงานอยู่ โดยให้จัดส่งไปยังที่อยู่ใหม่
  ซึ่งบริษัทแจ้งว่าเป็นที่อยู่ของกรรมการของบริษัทดังกล่าวนั้น
  และข้าพเจ้าได้ส่งหนังสือยืนยันยอดครั้งที่ 3 และ 4 ไปยังที่อยู่ที่ได้รับแจ้งใหม่ ผลปรากฏว่า
  ข้าพเจ้ายังไม่ได้รับตอบกลับหนังสือยืนยันยอดดังกล่าว อนึ่ง ในวันที่ 24 กุมภาพันธ์ 2557
  ข้าพเจ้าได้รับหนังสือยืนยันยอดตอบกลับดังกล่าวทางโทรสาร

2)  ข้าพเจ้ายังไม่ได้รับหนังสือยืนยันยอดคงเหลือบัญชีลูกหนี้อื่น-บุคคลที่เกี่ยวข้องกันจำนวนเงินประมาณ
    16 ล้านบาท ซึ่งเกิดจากการหักภาษีเงินได้หัก ณ
    ที่จ่ายจากการซื้อขายหุ้นและบริษัทนำส่งแก่หน่วยงานราชการ
    และข้าพเจ้าไม่สามารถใช้วิธีการตรวจสอบอื่นเพื่อให้พอใจเกี่ยวกับบัญชีดังกล่าวได้
    ดังนั้นข้าพเจ้าจึงไม่สามารถสรุปได้ว่าจำเป็นต้องปรับปรุงรายการดังกล่าวหรือไม่เพียงใด

3)  เงินลงทุนในบริษัทร่วมตามวิธีส่วนได้เสีย คำนวณโดยอาศัยข้อมูลทางการเงินสำหรับปีสิ้นสุดวันที่
    31 ธันวาคม 2556 ของบริษัทร่วมแห่งหนึ่งที่จัดทำโดยฝ่ายบริหารของบริษัทร่วม
    และไม่ได้ตรวจสอบโดยผู้สอบบัญชีอื่นดังกล่าว โดยมียอดเงินลงทุนในบริษัทร่วมเป็นจำนวนเงิน
    101.25 ล้านบาท และมีส่วนแบ่งผลขาดทุนในบริษัทร่วมดังกล่าวจำนวนเงิน 0.75 ล้านบาท
    และการถูกจำกัดขอบเขตเป็นไปโดยสถานการณ์
    เนื่องจากบริษัทยังไม่ได้รับงบการเงินฉบับที่ผ่านการตรวจสอบโดยผู้สอบบัญชีแล้ว

ปี 2555 (ให้ความเห็นโดยนางสาวกรรณิการ์ วิภาณุรัตน์ ผู้สอบบัญชีรับอนุญาต บริษัท กรินทร์ ออดิท
จำกัด)

ข้าพเจ้าเห็นว่า งบการเงินรวมและงบการเงินเฉพาะกิจการข้างต้นนี้
แสดงฐานะการเงินรวมและฐานะการเงินเฉพาะกิจการ ของบริษัท ไลฟ์ อินคอร์ปอเรชั่น จำกัด
(มหาชน) และบริษัทย่อยและของเฉพาะบริษัท ไลฟ์ อินคอร์ปอเรชั่น จำกัด (มหาชน) ตามลำดับ ณ
วันที่ 31 ธันวาคม 2555 ผลการดำเนินงานรวมผลการดำเนินงานเฉพาะกิจการ
และกระแสเงินสดรวมและกระแสเงินสดเฉพาะกิจการสำหรับปีสิ้นสุดวันเดียวกัน
โดยถูกต้องตามที่ควรในสาระสำคัญตามมาตรฐานรายงานทางการเงิน

รายงานความรับผิดชอบของคณะกรรมการต่อรายงานทางการเงิน ประจำปี 2557

คณะกรรมการเป็นผู้รับผิดชอบในการกำกับดูแล การจัดทำรายงานทางการเงินของ บริษัท ไลฟ์
อินคอร์ปอเรชั่น จำกัด (มหาชน)
และงบการเงินรวมของบริษัทและบริษัทย่อยให้มีการจัดทำขึ้นตามมาตรฐานการบัญชีที่รับรองทั่วไป
โดยให้มีการพิจารณาเลือกใช้นโยบายบัญชีที่เหมาะสม มีการถือปฏิบัติอย่างสม่ำเสมอ
รวมทั้งมีการเปิดเผยข้อมูลที่สำคัญอย่างเพียงพอในหมายเหตุประกอบงบการเงินเพื่อประโยชน์ของผู้ถือหุ้นและนักลงทุนทั่วไป

งบการเงินรวมและงบการเงินเฉพาะบริษัท มีการจัดทำตามมาตรฐานการบัญชีที่รับรองทั่วไป
และได้รับการสอบทาน
ตรวจสอบและให้ความเห็นที่เกี่ยวข้องทางการเงินโดยคณะกรรมการตรวจสอบซึ่งประกอบด้วยกรรมการที่เป็นอิสระและโดยผู้สอบบัญชีที่น่าเชื่อถือระบบการควบคุมภายในของบริษัทได้รับการประเมินให้เพียงพอและเหมาะสมรวมทั้งมีการป้องกันมิให้เกิดการทุจริตหรือการดำเนินการที่ผิดปกติโดยการกำกับดูแลของคณะกรรมการตรวจสอบ

คณะกรรมการจึงมีความเห็นว่างบการเงินรวมและงบการเงินเฉพาะบริษัท ณ วันที่ 31 ธันวาคม
2557
แสดงฐานะการเงินและผลการดำเนินงานสำหรับปีสิ้นสุดวันเดียวกันที่เชื่อถือได้และถูกต้องในสาระสำคัญแล้ว

ตารางแสดงอัตราส่วนสรุปงบการเงินรวมและอัตราส่วนทางการเงินที่สำคัญของบริษัทและบริษัทย่อย

บริษัท ไลฟ์ อินคอร์ปอเรชั่น จำกัด (มหาชน) และบริษัทย่อย

งบกำไรขาดทุนเบ็ดเสร็จรวม (สำหรับปีสิ้นสุดวันที่ 31 ธันวาคม)

  ---------------------------------------------------- -------- -------- --------- -------- ---------- ---------
                                                       ปี 2555            ปี 2556             ปี 2557     

                                                       ล้านบาท   %        ล้านบาท    %        ล้านบาท     %

  รายได้ :                                                                                               

  รายได้จากสื่อรายการโทรทัศน์                               35.54    11.93    53.20     16.72    60.51      23.72

  รายได้จากการให้พื้นที่โฆษณา                                56.40    18.93    62.06     19.50    61.91      24.27

  รายได้จากการให้บริการจัดการช่องสัญญาณ                      183.14   61.47    181.67    57.09    122.06     47.85

  รายได้จากการประนอมหนี้                                  18.18    6.10     -         -        -          -

  รายได้อื่น                                              4.65     1.56     21.28     6.69     10.61      4.16

  รวมรายได้                                             297.91   100.00   318.21    100.00   255.09     100.00

  ค่าใช้จ่าย :                                                                                            

  ต้นทุนขาย                                              176.72   59.32    171.05    53.75    215.14     84.34

  ค่าใช้จ่ายในการขายและบริหาร                              114.34   38.38    80.29     25.23    113.81     44.62

  หนี้สังสัยจะสูญ                                           -        -        2.35      0.74     4.68       1.83

  กำไร(ขาดทุน)อื่น(สุทธิ)                                   -        -        0.94      0.30     54.97      21.55

  ต้นทุนทางการเงิน                                        2.40     0.81     0.56      0.18     0.25       0.10

  รวมค่าใช้จ่าย                                           293.46   98.51    255.19    80.20    388.85     152.44

  กำไร(ขาดทุน)ก่อนส่วนแบ่งกำไร(ขาดทุน)จากเงินลงทุนในบริษัทร่วม   4.45     1.49     63.02     19.80    (133.76)   (52.44)

  ส่วนแบ่งกำไร(ขาดทุน)จากเงินลงทุนในบริษัทร่วม                 -        -        (0.69)    (0.22)   36.32      14.24

  กำไร(ขาดทุน) ก่อนภาษีเงินได้                              4.45     1.49     62.33     19.59    (97.44)    (38.20)

  ภาษีเงินได้                                             1.28     0.43     (11.08)   (3.48)   (19.08)    (7.48)

  กำไร(ขาดทุน)หลังภาษี                                    3.17     1.06     73.41     23.07    (78.36)    (30.72)

  กำไรขาดทุนเบ็ดเสร็จอื่น                                   -        -        -         -        (0.50)     (0.20)

  กำไร(ขาดทุน)เบ็ดเสร็จรวม                                3.17     1.06     73.41     23.07    (78.86)    (30.91)

  การแบ่งปันกำไร(ขาดทุน)                                                                                  

  ส่วนที่เป็นของผู้ถือหุ้นบริษัทใหญ่                               4.90     1.64     71.51     22.47    (77.43)    (30.35)

  ส่วนที่เป็นของส่วนได้เสียที่ไม่มีอำนาจควบคุม                     (1.73)   (0.58)   1.90      0.60     (0.93)     (0.36)

  กำไร (ขาดทุน) สุทธิ                                     3.17     1.06     73.41     23.07    (78.36)    (30.72)

  กำไร(ขาดทุน)ต่อหุ้น                                                                                      

  กำไร(ขาดทุน)ต่อหุ้นขั้นพื้นฐาน                               0.002             0.020              (0.014)    

  กำไร(ขาดทุน)ต่อหุ้นปรับลด                                 0.001             0.017              (0.012)    
  ---------------------------------------------------- -------- -------- --------- -------- ---------- ---------

บริษัท ไลฟ์ อินคอร์ปอเรชั่น จำกัด (มหาชน) และบริษัทย่อย

แสดงฐานะการเงินรวม (ณ วันที่ 31 ธันวาคม)

  ---------------------------------------------------------------------------------------------------------------------------------------------
                                                        ปี 2555                        ปี 2556              ปี 2557                       
  ----------------------------------------------------- ---------- --------- -------- --------- --------- ---------- ------- --------- --------
                                                        ล้านบาท               %        ล้านบาท    %         ล้านบาท                       %

  สินทรัพย์                                                                                                                                

  สินทรัพย์หมุนเวียน                                                                                                                         

  เงินสดและรายการเทียบเท่าเงินสด                            85.41                32.83    226.81    34.74     122.28                       14.01

  ลูกหนี้การค้าและลูกหนี้อื่นกิจการที่เกี่ยวข้องกัน – สุทธิ               0.81                 0.32     16.08     2.46      17.19                        1.97

  อื่นๆ - สุทธิ                                             41.89                16.10    39.78     6.09      29.74                        3.41

  รวมลูกหนี้การค้าและตั๋วเงินรับการค้า                           42.70                16.42    55.86     8.55      46.93                        5.38

  ส่วนที่ถึงกำหนดชำระภายในหนึ่งปีของเงินให้กู้ยืมระยะยาวแก่บริษัทร่วม   -                    -        -         -         4.10                         0.47

  เงินให้กู้ยืมระยะสั้น                                        -                    -        40.00     6.13      40.00                        4.58

  ค่าสิทธิ์สำหรับรายการและภาพยนตร์ – สุทธิ                      0.12                 0.05     1.26      0.19      2.10                         0.24

  ภาษีมูลค่าเพิ่ม                                            -                    -        3.03      0.46      5.39                         0.62

  ส่วนของค่าเช่าสินทรัพย์จ่ายล่วงหน้าที่ครบกำหนดตัดจำหน่ายในหนึ่งปี     -                    -        3.88      0.59      7.13                         0.82

  รวมสินทรัพย์หมุนเวียน                                      128.23               49.29    330.84    50.67     227.93                       26.12

  สินทรัพย์ไม่หมุนเวียน                                                                                                                      

  เงินลงทุนในบริษัทร่วม - สุทธิ                                -                    -        100.40    15.38     182.41                       20.90

  เงินให้กู้ยืมระยะยาวแก่บริษัทร่วม - สุทธิ                        -                    -        -         -         3.92                         0.45

  อสังหาริมทรัพย์เพื่อการลงทุน - สุทธิ                           -                    -        -         -         134.60                       15.43

  ที่ดิน อาคารและอุปกรณ์ - สุทธิ                               94.80                36.44    111.70    17.11     210.51                       24.12

  สินทรัพย์ไม่มีตัวตน - สุทธิ                                   0.77                 0.30     4.94      0.76      3.78                         0.43

  ค่าใช้จ่ายเพิ่มทุนรอตัดจ่าย - สุทธิ                                                                                                            

  เงินจ่ายล่วงหน้าค่าหุ้น                                                                                                                     

  ค่านิยม - สุทธิ                                                                                                                          

  ค่าเช่าจ่ายล่วงหน้า สุทธิ สุทธิสุทธิ                             -                    -        0.30      0.05      2.12                         0.24

  ค่าใช้สิทธิสำหรับหาผลประโยชน์                               -                    -        20.88     3.20      3.35                         0.38

  ค่าบริการจ่ายล่วงหน้า                                      11.60                0.04     11.60     1.78      11.60                        1.33

  ภาษีเงินได้ถูกหัก ณ ที่จ่าย                                   14.08                5.41     14.75     2.26      14.33                        1.64

  เงินฝากสถาบันการเงินที่มีภาระค้ำประกัน                        3.63                 1.39     33.87     5.19      35.33                        4.05

  สินทรัพย์ภาษีเงินได้รอการตัดบัญชี                              3.16                 1.21     18.46     2.83      36.91                        4.23

  สินทรัพย์ไม่หมุนเวียนอื่น                                     3.89                 1.49     5.22      0.80      5.81                         0.67

  รวมสินทรัพย์ไม่หมุนเวียน                                    131.93               50.71    322.12    49.33     644.67                       73.88

  สินทรัพย์รวม                                             260.16               100.00   652.96    100.00    872.60                       100.00

                                                                                                                                       

                                                                                                                                       

  หนี้สินและส่วนของผู้ถือหุ้น                                                                                                                    

  หนี้สินหมุนเวียน                                                                                                                           

  เจ้าหนี้และเจ้าหนี้อื่นกิจการอื่น                                88.71                34.10    71.45     10.94     112.64                       12.91

  ส่วนของเจ้าหนี้ตามสัญญาเช่าการเงินที่ถึงกำหนดชำระภายในหนึ่งปี      0.91                 0.35     1.41      0.22      1.88                         0.22

  ส่วนของเจ้าหนี้ตามสัญญาเช่าซื้อที่ถึงกำหนดชำระภายในหนึ่งปี          0.36                 0.14     0.30      0.05      0.11                         0.01

  เจ้าหนี้ภาษีมูลค่าเพิ่ม                                       1.39                 0.53     4.26      0.65      0.82                         0.09

  หุ้นกุ้แปลงสภาพ                                           -                    -        -         -         1.19                         0.14

  ภาษีเงินได้ค้างจ่าย                                        -                    -        1.20      0.18      -                            -

  ภาษีเงินได้หัก ณ ที่จ่ายค้างจ่าย                               1.17                 0.45     1.76      0.27      2.57                         0.29

  หนี้สินหมุนเวียนอื่น                                                                                                                        

  รวมหนี้สินหมุนเวียน                                        92.54                35.57    80.38     12.31     119.21                       13.66

  หนี้สินไม่หมุนเวียน                                                                                                                        

  หนี้สินอื่นๆ                                                                                                                              

  ส่วนเกินของมูลค่าตามบัญชีของเงินลงทุนในบริษัทย่อยที่สูง                                                                                            

  กว่าราคาทุน                                                                                                                            

  ผลขาดทุนเกินกว่าเงินลงทุน                                                                                                                 

  เงินรับล่วงหน้าค่าที่ดิน                                                                                                                     

  เจ้าหนี้ตามสัญญาเช่าทางการเงิน – สุทธิ                        1.98                 0.76     2.74      0.42      0.86                         0.10

  เจ้าหนี้ตามสัญญาเช่าซื้อ - สุทธิ                               0.48                 0.18     0.11      0.02      -                            -

  เงินมัดจำรับจากค่าเช่าช่องสัญญาณ                             29.23                11.24    20.70     3.17      12.75                        1.46

  หนี้สินผลประโยชน์พนักงาน                                   1.60                 0.62     2.13      0.33      2.62                         0.30

  ประมาณการค่าใช้จ่ายในการรื้อถอน                            -                    -        -         -         1.26                         0.14

  หนี้สินภาษีเงินได้รอตัดบัญชี                                   -                    -        1.37      0.21      -                            -

  หนี้สินไม่หมุนเวียนอื่น                                       -                    -        0.25      0.04      -                            -

  รวมหนี้สินไม่หมุนเวียน                                      33.29      12.80              27.30     4.18      17.49      2.00              

  หนี้สินรวม                                               125.83     48.37              107.68    16.49     136.70     15.67             

  ส่วนของผู้ถือหุ้น                                                                                                                          

  ทุนเรือนหุ้น                                                                                                                             

  ทุนจดทะเบียน                                                                                                                           

  2555 : หุ้นสามัญ 9,299,557,745 หุ้น มูลค่าหุ้นละ 0.10 บาท)     929.96     357.46                                                              

  2556 : หุ้นสามัญ 6,485,228,760 หุ้น มูลค่าหุ้นละ 0.10 บาท)                                   648.52    99.32                                  

  2557: หุ้นสามัญ 8,135,228,760 หุ้น มูลค่าหุ้นละ 0.10 บาท                                                         813.52     93.23             

  ทุนที่ออกและชำระเต็มมูลค่าแล้ว                                                                                                              

  2555 : หุ้นสามัญ 2,911,998,954 หุ้น มูลค่าหุ้นละ 0.10บาท)      291.20     111.93                                                              

  2556 : หุ้นสามัญ 4,325,228,760 หุ้น มูลค่าหุ้นละ 0.10 บาท)                                   432.52    66.24                                  

  2557 : หุ้นสามัญ 6,140,121,991 หุ้น มูลค่าหุ้นละ 0.10 บาท)                                                       614.01             70.37     

  ส่วนเกินทุน                                              8.00       3.08               166.15    25.45     292.52             33.52     

  ส่วนเกินมูลค่าหุ้น                                                                                                                         

  เงินรับล่วงหน้าค่าหุ้น                                       0.30       0.12               38.37     5.88      -                  -         

  ส่วนต่ำจากการเปลี่ยนแปลงสัดส่วนการถือหุ้นในบริษัทย่อย             (7.32)     (2.81)             (7.32)    (1.12)    (7.32)             (0.84)    

  กำไร(ขาดทุน)สะสม                                                                                                                      

  ยังไม่ได้จัดสรร (ขาดทุนสะสม)                               (150.96)   (58.03)            (79.45)   (12.17)   (157.42)           (18.04)   

  รวมส่วนของผู้ถือหุ้นบริษัทใหญ่                                 141.22     54.28              550.27    84.27     741.79             85.01     

  ส่วนได้เสียที่ไม่มีอำนาจควบคุม                                (6.89)     (2.65)             (4.99)    (0.76)    (5.89)             (0.67)    

  รวมส่วนของผู้ถือหุ้น (ขาดทุนสะสมเกินทุน)                       134.33     51.63              545.28    83.51     735.90             84.33     

  รวมหนี้สินและส่วนของผู้ถือหุ้น                                 260.16     100.00             652.96    100.00    872.60             100.00    
  ---------------------------------------------------------------------------------------------------------------------------------------------

บริษัท ไลฟ์ อินคอร์ปอเรชั่น จำกัด(มหาชน) และบริษัทย่อย

งบกระแสเงินสดรวม (สำหรับปีสิ้นสุด วันที่ 31 ธันวาคม)

( ล้านบาท)

  -------------------------------------------------------- ------------------------------------------------------ ----------------- -- -- ------------------------------------ --------- ---------- ----------
                                                                                                                                                                               ปี 2555    ปี 2556     ปี 2557

  กระแสเงินสดจากการดำเนินงาน                                                                                                                                                                           

  กำไร ( ขาดทุน) ก่อนภาษีเงินได้                                                                                                                                                    4.45      62.33      (97.44)

  รายการปรับปรุงเพื่อกระทบขาดทุนสุทธิเป็นเงินสดจากกิจกรรมดำเนินงาน:                                                                                                                                            

                                                           ค่าเสื่อมราคา                                                                                                          24.97     20.05      55.55

                                                           ค่าตัดจำหน่ายของสินทรัพย์ไม่มีตัวตน                                                                                          -         4.72       5.74

                                                           ค่าเผื่อหนี้สงสัยจะสูญ                                                                                                     5.82      2.35       4.68

                                                           ค่าตัดจำหน่าย                                                                                                          13.32     -          -

                                                           ส่วนแบ่งขาดทุนของบริษัทย่อยที่เลิกกิจการ                                                                                      17.53     -          -

                                                           ส่วนแบ่งกำไรจากเงินลงทุนในบริษัทร่วม                                                                                       -         0.69       (36.32)

                                                           กำไรจากการเลิกกิจการของบริษัทย่อย                                                                                        (0.21)    -          -

                                                           ค่าใช้สิทธิสำหรับการผลประโยชน์ตัดจ่าย                                                                                       -         2.02       4.29

                                                           กำไรจากอัตราแลกเปลี่ยนที่ยังไม่เกิดขึ้นจริง                                                                                    (0.08)    -          -

                                                           ขาดทุนจากการตัดจำหน่ายค่าสิทธิสำหรับรายการและภาพยนตร์                                                                       11.29     -          -

                                                           กำไรจากการจำหน่ายสินทรัพย์ถาวร                                                                                          (0.30)    (0.03)     (0.10)

                                                           ขาดทุนจากการตัดจำหน่ายอุปกรณ์                                                                                            6.37      0.56       5.45

                                                           ขาดทุนจากตัดจำหน่ายสินทรัพย์ไม่มีตัวตน                                                                                       -         -          0.06

                                                           ขาดทุนจากการด้อยค่าป้ายโฆษณา                                                                                            -         -          46.69

                                                           ขาดทุนจากการด้อยค่าสิทธิสำหรับการหาผลประโยชน์                                                                              -         -          3.00

                                                           ค่าตัดจำหน่ายภาษีเงินได้ถูกหัก ณ ที่จ่าย                                                                                       0.16      -          -

                                                           ค่าใช้จ่ายผลประโยชน์พนักงาน                                                                                              (0.01)    0.53       0.38

                                                           รายได้จากการประนอมหนี้                                                                                                 (18.18)   (10.05)    (2.28)

                                                           กลับรายการรายได้รับล่วงหน้าที่มียอดค้างจ่ายในปีก่อน                                                                             -         (2.35)     (1.66)

                                                           ค่าใช้จ่ายดอกเบี้ย                                                                                                       2.36      -          -

                                                           ดอกเบี้ยรับ                                                                                                            -         (1.18)     (4.98)

                                                           ต้นทุนทางการเงิน                                                                                                       -         0.56       0.25

                                                                                                                                                                               67.49     80.20      (16.69)

                                                           การเปลี่ยนแปลงของเงินทุนหมุนเวียน                                                                                                              

                                                           -ลูกหนี้การค้าและลูกหนี้อื่นกิจการที่เกี่ยวข้องกัน                                                                                  1.10      -          -

                                                           -ลูกหนี้การค้าและลูกหนี้อื่น                                                                                                 10.51     (24.99)    5.95

                                                           -ค่าสิทธิ์สำหรับรายการและภาพยนตร์                                                                                         (34.35)   -          -

                                                           -สินทรัพย์หมุนเวียนอื่น                                                                                                    0.59      -          -

                                                           -ค่าบริการจ่ายล่วงหน้า                                                                                                   (1.67)    -          -

                                                           -ค่าเช่าสินทรัพย์จ่ายล่วงหน้า                                                                                               -         (4.18)     (5.07)

                                                           -เงินสดจ่ายค่าใช้สิทธิสำหรับการหาผลประโยชน์                                                                                 -         (16.65)    (11.06)

  (ล้านบาท)                                                                                                                                                                                          

                                                                                                                                                                               ปี 2555    ปี 2556     ปี 2557

                                                           -เงินสดรับจากการยกเลิกสัญญาค่าใช้จ่ายสิทธิสำหรับการหาผลประโยชน์                                                                -         -          13.32

                                                           -สินทรัพย์ไม่หมุนเวียนอื่น                                                                                                  -         (1.33)     (0.58)

                                                           -เจ้าหนี้การค้าและเจ้าหนี้อื่นกิจการที่เกี่ยวข้องกัน                                                                                (1.71)    -          -

                                                           -เจ้าหนี้การค้าและเจ้าหนี้อื่น                                                                                               (10.19)   (3.01)     4.34

                                                           -ภาษีมูลค่าเพิ่ม                                                                                                         -         (0.17)     (5.78)

                                                           -ภาษีเงินได้หัก ณ ที่จ่ายค้างจ่าย                                                                                            -         0.59       0.81

                                                           -เงินมัดจำรับจากค่าเช่าช่องสัญญาณ                                                                                          20.05     (3.40)     (7.95)

                                                           -จ่ายผลประโยชน์พนักงาน                                                                                                 -         -          (0.52)

                                                           -หนี้สินหมุนเวียนอื่น                                                                                                      (0.52)    -          -

                                                           -หนี้สินไม่หมุนเวียนอื่น                                                                                                    -         0.25       (0.25)

                                                           เงินสดรับ(จ่าย)กิจกรรมดำเนินงานก่อนดอกเบี้ยรับ                                                                               51.30     27.31      (23.48)
                                                           ดอกเบี้ยจ่ายและภาษีเงินได้จ่าย                                                                                                                  

  ดอกเบี้ยรับ                                                                                                                                                                     -         0.85       1.92

  ดอกเบี้ยจ่าย                                                                                                                                                                    (9.24)    (0.06)     -

  เงินสดจ่ายภาษีเงินได้                                                                                                                                                             (9.82)    (10.59)    (8.89)

  ตัดจำหน่ายภาษีเงินได้ถูกหัก ณ ที่จ่าย                                                                                                                                                  -         8.27       7.51

  รับเงินจากการขอคืนภาษี                                                                                                                                                           0.55      -          -

                                                                                                                  เงินสดสุทธิได้มาจาก                                              32.78     25.78      (22.94)
                                                                                                                  (ใช้ไปใน)                                                                          
                                                                                                                  กิจกรรมดำเนินงาน                                                                    

  กระแสเงินสดจากกิจกรรมลงทุน                                                                                                                                                                            

                                                           เงินให้กู้ยืมระยะสั้นแก่บริษัทร่วมลดลง(เพิ่มขึ้น)                                                                                  -         -          (40.00)

                                                           เงินสดรับจากดอกเบี้ยรับจากเงินให้กู้ยืมระยะสั้นแก่กิจการที่เกี่ยวข้องกัน                                                                -         0.01       1.54

                                                           เงินสดรับจากเงินให้กู้ยืมระยะสั้นแก่บริษัทอื่นลดลง(เพิ่มขึ้น)                                                                         -         (40.00)    40.00

                                                           เงินฝากสถาบันการเงินที่มีภาระค้ำประกันเพิ่มขึ้น                                                                                 (0.38)    (30.24)    (1.45)

                                                           เงินสดจ่ายลงทุนในบริษทร่วม                                                                                               -         (41.63)    (53.70)

                                                           เงินสดรับจากเงินปันผลจากเงินลงทุนในบริษัทร่วม                                                                                -         20.00      8.00

                                                           เงินให้กู้ยืมระยะยาวแก่บริษัทร่วมเพิ่มขึ้น                                                                                       -         -          (8.02)

                                                           เงินสดจ่ายค่าซื้ออสังหาริมทรัพย์เพื่อการลงทุน                                                                                   -         -          (134.70)

                                                           เงินสดจ่ายซื้อสินทรัพย์ถาวร                                                                                                (37.24)   (34.80)    (153.89)

                                                           เงินสดรับจากการจำหน่ายอุปกรณ์                                                                                            -         0.34       0.14

                                                           เงินสดจ่ายซื้อสินทรัพย์ไม่มีตัวตน                                                                                             (0.09)    (13.90)    (8.21)

                                                           เงินมัดจำ (เพิ่มขึ้น) ลดลง                                                                                                (0.51)    -          -

                                                           เงินรับจากการจำหน่ายสินทรัพย์ถาวร                                                                                         6.90      -          -

                                                           เงินสดสุทธิได้มาจาก (ใช้ไปใน) กิจกรรมลงทุน                                                                                 (31.32)   (140.22)   (350.29)

                                                                                                                                                                                                    

                                                                                                                                                                                                    

                                                                                                                                                                                         (ล้านบาท)   

                                                                                                                                                                               ปี 2555    ปี 2556     ปี 2557

  กระแสเงินสดจากกิจกรรมจัดหาเงิน                                                                                                                                                                         

                                                           เงินสดจ่ายหนี้สินภายใต้สัญญาเช่าการเงินและสัญญาเช่าซื้อ                                                                          -         (2.24)     (1.96)

                                                           เงินสดรับจากหุ้นกู้แปลงสภาพ                                                                                               -         -          1.18

                                                           เงินสดรับจากการเพิ่มทุน                                                                                                                       

                                                           - จากการใช้ใบสำคัญแสดงสิทธิที่จะซื้อหุ้น                                                                                      125.32    258.08     163.85

                                                           - จากการแปลงสภาพหุ้นกู้                                                                                                 -         -          105.63

                                                           เจ้าหนี้จากการขายลดเพิ่มขึ้น (ลดลง)                                                                                        (8.87)    -          -

                                                           เงินกู้ยืมระยะสั้นจากกิจการที่เกี่ยวข้องกันเพิ่มขึ้น                                                                                 1.52      -          -

                                                           เงินกู้ยืมระยะสั้นจากบุคคลอื่นเพิ่มขึ้น (ลดลง)                                                                                   (42.00)   -          -

                                                           จ่ายชำระเงินกู้ยืมระยะยาวจากสถาบันการเงิน                                                                                  (2.20)    -          -

                                                           เงินสดจ่ายดอกเบี้ยเจ้าหนี้ตามสัญญาเช่าการเงินและสัญญาเช่าซื้อ                                                                     (0.65)    -          -

                                                           เงินสดสุทธิได้มาจากกิจกรรมจัดหาเงิน                                                                                        73.12     255.84     268.70

  เงินสดและรายการเทียบเท่าเงินสดเพิ่มขึ้น (ลดลง) สุทธิ                                                                                                                                   74.58     141.40     (104.53)

  เงินสดและรายการเทียบเท่าเงินสดยอดคงเหลือต้นปี                                                                                                                                       10.83     85.41      226.81

  เงินสดและรายการเทียบเท่าเงินสด ณ วันสิ้นปี                                                                                                                                           85.41     226.81     122.28
  -------------------------------------------------------- ------------------------------------------------------ ----------------- -- -- ------------------------------------ --------- ---------- ----------

  ----------------------------------------------- --------- --------- ---------
  เงินให้กู้ยืมและเงินทดรองแก่บริษํทย่อยและร่วมลดลง(เพิ่มขึ้น)                       

  เงินกู้ยืมกรรมการ                                                       

  เงินจ่ายค่าลิขสิทธิ์ล่วงหน้า                                                 
  ----------------------------------------------- --------- --------- ---------

บริษัท ไลฟ์ อินคอร์ปอเรชั่น จำกัด(มหาชน) และบริษัทย่อย

อัตราส่วนทางการเงิน

  ------------------------------------------------------------ --------- -------- -------- ----------
                                                                         ปี 2555   ปี 2556   ปี 2557

  อัตราส่วนสภาพคล่องทางการเงิน (Liquidity Ratio)                                                

  อัตราส่วนสภาพคล่อง : Current Ratio                              (Times)   1.39     4.12     1.91

  อัตราส่วนสภาพคล่องหมุนเร็ว: Quick Ratio                           (Times)   1.38     3.52     1.42

  อัตราส่วนสภาพคล่องกระแสเงินสด                                    (Times)   0.35     0.32     (0.19)

  อัตราส่วนหมุนเวียนลูกหนี้การค้า: Receivables Turnover                (Times)   0.86     0.72     0.96

  ระยะเวลาการเก็บหนี้เฉลี่ย: Collection Period                      (Days)    418      499      374

  อัตราส่วนหมุนเวียนสินค้าคงเหลือ : Inventory Turnover                (Times)   706.88   n/a      n/a

  ระยะเวลาขายสินค้าเฉลี่ย : Inventory Turnover Period              (Days)    1        n/a      n/a

  อัตราส่วนหมุนเวียนเจ้าหนี้ :Account Payable Turnover                (Times)   1.43     2.14     2.34

  ระยะเวลาการชำระหนี้ : Payment Period                           (Days)    250.89   168.54   154.02

  Cash Cycle                                                   (Days)    167.37   330.41   219.58

  อัตราส่วนแสดงคุณภาพกำไร (Quality of Earning)                                                

  Cash Flow from Operation/Net Profit                          (Times)                     

  One-Time Gain/Total Revenue                                  (Times)                     

  อัตราส่วนแสดงความสามารถในการหากำไร (Profitability Ratio)                                   

  อัตรากำไรขั้นต้น : Gross Profit Margin                           (%)       40.68    46.25    15.66

  อัตรากำไรสุทธิ : Net Profit Margin                              (%)       1.78     24.08    (31.67)

  อัตราผลตอบแทนผู้ถือหุ้น* : Return on Equity                        (%)       7.13     20.68    (11.99)

  อัตราส่วนแสดงความสามารถในการดำเนินงาน (Efficiency Ratio)                                    

  อัตราผลตอบแทนจากสินทรัพย์ : Return on Total Assets               (%)       1.97     15.66    (10.15)

  อัตราผลตอบแทนจากสินทรัพย์ถาวร : Return on Fixed Assets           (%)       31.47    88.68    (4.53)

  อัตราการหมุนของสินทรัพย์ : Asset Turnover                         (Times)   1.20     0.70     0.33

  อัตราส่วนวิเคราะห์นโยบายทางการเงิน (Financial Policy Ratio)                                   

  อัตราส่วนหนี้สินต่อส่วนผู้ถือหุ้น : Debt to Equity                       (Times)   0.89     0.20     0.18

  อัตราส่วนความสามารถในการชำระดอกเบี้ย : Interest Coverage         (Times)   2.85     112.30   (388.76)

  อัตราส่วนความสามารถในการชำระภาระผูกพัน                           (Times)                     

  อัตราส่วนความสามารถในการชำระภาระผูกพัน (Cash Basis)              (Times)   11.01    15.66    (5.38)

  อัตราการจ่ายเงินปันผล Dividend Payment                           (%)       -        -        -

  หมายเหตุ                                                                                  

  * อัตราส่วนผลตอบแทนต่อส่วนของผู้ถือหุ้นในที่นี้                                                       
  ส่วนของผู้ถือหุ้นที่นำมาคำนวณไม่รวมส่วนที่เป็นของส่วนได้เสียที่ไม่มีอำนาจควบคุม                               
  ------------------------------------------------------------ --------- -------- -------- ----------

14. การวิเคราะห์และคำอธิบายของฝ่ายจัดการ (Management Discussion and Analysis
    : MD&A)

1. ภาพรวมของผลการดำเนินงานที่ผ่านมา

ในปี 2557 ภาพรวมเศรษฐกิจของประเทศไทย รวมไปถึงเศรษฐกิจโลก
มีแนวโน้มการชะลอตัวต่อเนื่องจากปี 2556 สำหรับภายในประเทศ
ด้วยเหตุการณ์ทางการเมืองที่มีทิศทางไม่แน่นอนช่วงต้นปี รวมถึงการเข้ามาของทีวีดิจิตอล
ซึ่งกลายเป็นเป้าหมายการใช้งบประมาณของตลาดโฆษณา
ทำให้เกิดการชะลอและลดงบประมาณการลงทุนของบริษัทคู่ค้าในการโฆษณา
และจากการลดลงของรายได้ของการให้บริการจัดการช่องสัญญาณ
เนื่องจากลูกค้าเดิมบางรายหมดสัญญาลงในปลายปี 2556 และยังไม่ได้มีการต่อสัญญาออกไป

นอกจากนี้ ลูกค้าใหม่ก็มีการชะลอการขึ้นช่องรายการ อันเป็นผลมาจากสถานการณ์ทางด้านการเมือง
ซึ่งมีการประกาศกฎอัยการศึกและมีการจัดตั้งคณะรักษาความสงบแห่งชาติ (คสช.)
โดยมีการออกประกาศให้ปิดช่องสัญญาณดาวเทียมทุกช่องและหลังจากนั้นก็ทยอยเปิดช่องรายการที่เป็นระบบบอกรับสมาชิกก่อน
ซึ่งลูกค้าของบริษัทไม่ได้เป็นช่องรายการระบบบอกรับสมาชิก จึงไม่สามารถออกอากาศได้
และภาวะเศรษฐกิจโดยรวมของประเทศ ส่งผลให้มีการชะลอการใช้บริการของบริษัทไปด้วย

ผลจากการที่ทางสำนักงานคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ
(กสทช.)
ได้ประกาศให้ผู้ประกอบการในการให้บริการโครงข่ายช่องรายการต้องจัดเรียงช่องรายการโทรทัศน์ที่ได้รับใบอนุญาตประกอบกิจการทีวี
ดิจิตอล ลงในทุกๆโครงข่าย ซึ่งเริ่มวันที่ 1 เมษายน 2557
(ตามหลักเกณฑ์การเผยแพร่กิจการโทรทัศน์ที่ให้บริการเป็นการทั่วไป หรือ Must Carry)
ทำให้ในทุกโครงข่ายต้องมีการเรียงเลขช่องใหม่
จึงเป็นสาเหตุให้ผู้ประกอบการทีวีรายใหม่ต้องมีการชะลอการลงทุนออกไป
จนกว่าจะมีความชัดเจนในเรื่องของการจัดเรียงช่องใหม่เสียก่อนจึงจะเริ่มลงทุนใหม่
เป็นสาเหตุให้บริษัทมีรายได้ลดลง เหลือเพียง 255.09 ล้านบาทในปี 2557 จาก 318.21
ล้านบาทในปีก่อนหน้า คิดเป็นร้อยละ 19.84

ในขณะที่ต้นทุนสินค้าและบริการของบริษัทกลับเพิ่มขึ้นจากเดิมในปี 2556 ที่ 171.05 ล้านบาท เป็น
215.14 ล้านบาท โดยเพิ่มขึ้นคิดเป็นร้อยละ 25.78 จากค่าสัญญาณดาวเทียม
ค่าเสื่อมราคาของป้ายโฆษณาที่ซื้อเพิ่มในปีนี้
โดยเปลี่ยนการคิดค่าเสื่อมราคาจากอายุการใช้งานมาเป็นตามอายุสัญญาที่สั้นกว่าเดิมและค่าธรรมเนียมที่ต้องจ่ายให้กับ
กสทช.และค่าใช้จ่ายในการขายและบริหารของบริษัทก็เพิ่มขึ้นจากปี 2556 คิดเป็นร้อยละ 41.75
โดยเพิ่มขึ้นจาก 80.29 ล้านบาทในปี 2556 มาที่ 113.81 ล้านบาทในปี 2557
จากการจ้างที่ปรึกษาทางการเงินเพื่อออกหุ้นกู้แปลงสภาพ มีการเปลี่ยนผู้สอบบัญชี
รวมทั้งปีนี้มีการจ่ายค่าตอบแทนกรรมการที่มากขึ้นกว่าปีก่อนตามที่ประชุมสามัญผู้ถือหุ้นประจำปี 2557
อนุมัติการจ่ายโบนัสให้กับกรรมการเพิ่มและค่านายหน้าที่จ้างบริษัทภายนอกเป็นตัวแทนในการขาย

จากเหตุข้างต้นส่งผลให้บริษัทประสบภาวะขาดทุนที่ 77.43 ล้านบาท จากปีก่อนหน้าซึ่งมีกำไรสุทธิที่
71.51 ล้านบาท หรือลดลงคิดเป็นร้อยละ -208.28

บริษัทให้บริการในธุรกิจหลักแบ่งออกเป็น 5 ประเภท ได้แก่
ธุรกิจเกี่ยวกับการบริหารจัดการช่องสัญญาณดาวเทียม
ธุรกิจผลิตรายการบันเทิงสำหรับโทรทัศน์ดาวเทียม
ธุรกิจให้บริการระบบออกอากาศและให้เช่าสตูดิโอและอุปกรณ์ในการออกอากาศ
ธุรกิจรับจ้างโฆษณาทำป้ายโฆษณาและให้เช่าป้ายโฆษณา
และธุรกิจอสังหาริมทรัพย์ซึ่งบริษัทได้ลงทุนเพิ่มเติมในปี 2557

ผลกระทบจากภาวะเศรษฐกิจที่มีผลต่อการดำเนินงาน
ธุรกิจเกี่ยวกับการบริหารจัดการช่องสัญญาณดาวเทียม
ด้วยเหตุที่ลูกค้าในกลุ่มนี้ส่วนใหญ่มีการทำช่องขึ้นเพื่อเป็นสื่อโฆษณาให้กับบริษัทหรือเพื่อส่งเสริมการขายสินค้าของตนเอง
ทำให้เมื่อเกิดการชะลอตัวของเศรษฐกิจ จึงส่งผลกระทบต่อความสามารถในการทำช่อง ของตนเอง
ประกอบกับการเกิดขึ้นของ ทีวีดิจิตอล ตั้งแต่ต้นปี 2557
ที่ส่งผลกระทบโดยตรงกับจำนวนช่องที่มากขึ้นและคู่แข่งขันที่มากขึ้น
ซึ่งเป็นคู่แข่งขันที่มีศักยภาพในเรื่องต่างๆที่สูงกว่า ทำให้ในช่วงปลายปี 2557
จำนวนช่องทีวีดาวเทียมโดยรวมมีจำนวนลดลง
และส่งผลกระทบกับบริษัทในเรื่องของการตั้งราคาเนื่องจากความต้องการช่องสัญญาณดาวเทียมไม่ได้มีมากกว่า
ความสามารถในการให้บริการของผู้ให้บริการช่องสัญญาณดาวเทียม เหมือนกับช่วงปีที่ผ่านๆมา

ในส่วนธุรกิจทำช่องทีวีดาวเทียม ของบริษัท คือช่องไทยไชโย ป๊อปทีวี และ วีไลค์ นั้นในช่วงปี
2557 ทั้ง 3 ช่องได้รับผลกระทบอย่างมากจาก ภาวะเศรษฐกิจที่ชะลอตัว
รวมทั้งการเกิดขึ้นของช่องทีวีดิจิตอลซึ่งเข้ามาแบ่งงบโฆษณา ของตลาดโฆษณาทางช่องทีวี ทั้งที่
การใช้งบประมาณของบริษัทต่างๆในด้านสื่อมีลดการใช้งบประมาณ เนื่องจากยอดขายสินค้าที่ลดลง
ทำให้บริษัทได้รับผลกระทบ โดยบริษัทได้เน้นการควบคุมต้นทุนและลดค่าใช้จ่ายที่ไม่จำเป็นลง
เพื่อคงศักยภาพในการแข่งขันไว้

ถึงแม้ว่าในปี 2557 เศรษฐกิจโดยรวมจะชะลอตัว แต่ธุรกิจให้เช่าสตูดิโอ ของบริษัท
ซึ่งเริ่มต้นขึ้นในช่วงปลายปี 2557 หลังจากได้ย้ายมาที่ทำการแห่งใหม่ อยู่ที่ถนนประดิษฐ์มนูธรรม
กลับมีสัญญาณที่ดี ในการได้รับความสนใจจาก ผู้ผลิตต่างๆ
โดยอาจเป็นผลมาจากการขยายตัวของธุรกิจทีวีดิจิตอล ที่ทำให้ความต้องการใช้
งานส่วนสนับสนุนการผลิตเพิ่มขึ้นเป็นอย่างมาก โดยในปี 2558
บริษัทน่าจะมีความพร้อมมากขึ้นในการให้บริการในส่วนนี้

ธุรกิจรับจ้างโฆษณาทำป้ายโฆษณาและให้เช่าป้ายโฆษณา ในปี 2557
ที่ผ่านมาได้รับผลกระทบจากภาวะเศรษฐกิจ เป็นอย่างมากโดยเฉพาะผู้ให้บริการรายเล็กๆ
ที่มีเม็ดเงินลงทุนไม่เพียงพอทำให้เกิดการเข้าควบรวมกิจการ รวมถึงบริษัทเอง
ก็ได้มีการซื้อป้ายโฆษณาเข้ามา
ทั้งนี้การชะลอตัวของเศรษฐกิจกลับส่งผลในแง่ดีให้กับบริษัททำให้สามารถเพิ่มจำนวนป้ายและด้วยธุรกิจด้านนี้เน้นที่ทำเลเป็นหลัก
และทำเลที่ดีต่างถูกจับจองไว้เกือบหมดแล้วการจะลงทุนโดยการสร้างป้ายใหม่ค่อนข้างจะเป็นไปได้ยาก
ดังนั้น ในปีที่ผ่านมาถือได้ว่าเป็นโอกาสทองของบริษัทในการขยายธุรกิจด้านนี้เพิ่มขึ้น

การเชื่อมโยงกับนโยบายหรือกลยุทธ์ทางธุรกิจ

            ในปี 2557 บริษัทมีนโยบายหลักในการดำเนินธุรกิจ คือ
ขยายฐานและสร้างผลตอบแทนจากธุรกิจเดิมให้มีความมั่นคงและเติบโตอย่างยั่งยืน
ลงทุนในธุรกิจใหม่ที่มีศักยภาพและมีแนวโน้มการเติบโตสูง
รวมทั้งการใช้ประโยชน์สูงสุดจากสำนักงานใหม่เพื่อให้เกิดการดำเนินงานอย่างเต็มประสิทธิภาพ
ดังนั้น บริษัทจึงกำหนดกลยุทธ์ทางธุรกิจให้มีความเหมาะสม
โดยมีการขยายฐานการผลิตด้วยการซื้อป้ายโฆษณาเพิ่มเติมที่สามารถเสริมสร้างศักยภาพให้แก่บริษัทย่อย
คือ บริษัท ไลฟ์ มีเดีย กรุ๊ป จำกัด (มหาชน)
เพื่อให้เกิดความหลากหลายและสามารถแข่งขันในตลาดสื่อโฆษณานอกบ้าน
รวมทั้งสามารถตอบสนองต่อความต้องการของลูกค้าได้ นอกจากนี้ บริษัทยังมีการจัดตั้งบริษัทย่อย คือ
บริษัท แอลเอ็มจี เอสเตท จำกัด สำหรับการบริหารโครงป้ายโฆษณาโดยเฉพาะ
ทั้งการก่อสร้างโครงป้าย และการดำเนินการอื่นๆ
เพื่อให้เกิดการยืดหยุ่นและคล่องตัวในการบริหารและการดำเนินธุรกิจ

โดยเป้าหมายที่บริษัทตั้งไว้คือรายได้โดยรวมไม่น่าต่ำกว่าในปี 2556 ที่ผ่านมา
อย่างไรก็ตามในธุรกิจด้านต่างๆบริษัทสามารถทำรายได้เป็นไปตามเป้า
ยกเว้นธุรกิจการบริหารจัดการช่องสัญญาณดาวเทียม
ที่ได้รับผลกระทบมาจากการระงับช่องสัญญาณดาวเทียมจาก การเปลี่ยนแปลงทางการเมือง และ
หลังการการเปลี่ยนแปลงทางการเมืองแล้วลูกค้าส่วนหนึ่งของบริษัทไม่สามารถกลับขึ้นช่องได้
เนื่องจากเรื่องของกฏระเบียบของกสทช ที่เปลี่ยนไป
ทำให้บริษัทมีความจำเป็นต้องหาลูกค้าใหม่ซึ่งต้องใช้เวลา
และเสียโอกาสในการได้รับรายได้ไปเป็นจำนวนมาก
จึงส่งผลต่อการสร้างรายได้ให้ไม่เป็นไปตามเป้าหมายในส่วนนี้

                สำหรับการลงทุนในธุรกิจอื่นที่มีศักยภาพและมีแนวโน้มการเติบโตสูงนั้น
บริษัทยังได้มีการจัดตั้งบริษัทย่อย คือ บริษัท ไลฟ์ เอสเตท จำกัด
เพื่อเป็นการขยายธุรกิจไปสู่ธุรกิจพัฒนาและบริหารจัดการอสังหาริมทรัพย์
ซึ่งมีแนวโน้มในอนาคตที่มีความน่าสนใจ
และบริษัทยังลงทุนเพิ่มเติมในธุรกิจสถาบันเสริมความงามในบริษัท สกินิก กรุ๊ป จำกัด
ซึ่งเป็นธุรกิจที่มีอัตราการเติบโตสูง อีกด้วย นอกจากนี้ บริษัทอยู่ระหว่างดำเนินการนำบริษัท
สเตรกา จำกัด (มหาชน) เข้าจดทะเบียนในตลาดหลักทรัพย์เอ็ม เอ ไอ (MAI)
และได้จัดโครงสร้างทุนตามแผนการ Spin-off

                ในไตรมาสที่ 3 ปี 2557
บริษัทได้ย้ายสถานประกอบกิจการจากถนนรามคำแหง มาอยู่ที่ถนนประดิษฐ์มนูธรรม
ซึ่งเป็นสถานที่ประกอบกิจการแห่งใหม่ของบริษัท เลขที่ 60 ซอยประดิษฐ์มนูธรรม 19
ถนนประดิษฐ์มนูธรรม แขวงลาดพร้าว เขตลาดพร้าว กรุงเทพมหานคร
เพื่อให้สามารถดำเนินธุรกิจได้อย่างมีประสิทธิภาพมากขึ้น
สามารถรองรับความต้องการของตลาดและลูกค้าได้อย่างรวดเร็ว
อีกทั้งเป็นการเพิ่มศักยภาพในการแข่งขันและการเปลี่ยนแปลงของธุรกิจสื่อโทรทัศน์ ระบบออกอากาศ
สตูดิโอ การผลิตสื่อต่างๆ
และยังเป็นการเสริมสร้างประสิทธิภาพในการทำงานและภาพลักษณ์ให้เป็นมืออาชีพมากยิ่งขึ้น
เพื่อสร้างความเชื่อมั่นแก่ลูกค้าที่เข้ามาใช้บริการ

อัตราส่วนสภาพคล่องทางการเงิน (Liquidity Ratio)

โดยภาพรวมบริษัทมีอัตราส่วนสภาพคล่องที่เหมาะสมกับการดำเนินธุรกิจของบริษัท
จะเห็นได้ว่าบริษัทสามารถชำระหนี้ระยะสั้นได้จากสินทรัพย์หมุนเวียนซึ่งส่วนใหญ่เป็นเงินสด
อีกทั้งยังพบว่าบริษัทมีการบริหารการเก็บเงินจากลูกหนี้ที่มีประสิทธิภาพดีขึ้น
แต่อย่างไรก็ตามบริษัทยังคงต้องชำระหนี้ตามกำหนดระยะเวลาของเจ้าหนี้การค้า
ซึ่งบริษัทมีเงินสดจำนวน 122.28 ล้านบาทในปี 2557 เมื่อเทียบกับเจ้าหนี้การค้าจำนวน 112.64
ล้านบาท ทำให้บริษัทสามารถนำเงินสดไปชำระหนี้ได้ตามกำหนดระยะเวลา
แต่ถ้าบริษัทสามารถเร่งเก็บเงินจากลูกหนี้และชะลอการชำระหนี้ให้เจ้าหนี้การค้าออกไปได้
บริษัทก็จะสามารถนำเงินที่เก็บจากลูกหนี้มาชำระหนี้ได้
ซึ่งก็จะเป็นการเสริมศักยภาพของบริษัทในด้านการบริหารสภาพคล่องได้อีกด้วย

-   อัตราส่วนสภาพคล่อง (Current Ratio) แสดงถึงความสามารถในการชำระหนี้ระยะสั้น
    อัตราส่วนนี้ในปี 2557 เท่ากับ 1.91 เท่า ซึ่งลดลงจากปี 2556 ที่ 4.12 เท่า แต่มากกว่าปี
    2555 ที่เท่ากับ 1.39 เท่า โดยเหตุผลที่ทำให้อัตราส่วนสภาพคล่องลดลง คือ
    การนำเงินสดไปลงทุนใน บริษัทร่วมและสินทรัพย์ต่างๆ ทำให้กระแสเงินสดลดลง จาก
    226.81 ล้านบาทในปี 2556 เหลือ 122.28 ในปี 2557
    ซึ่งแสดงถึงการนำเงินไปลงทุนเพื่อเสริมสร้างผลตอบแทนอย่างคุ้มค่า
    โดยอัตราส่วนสภาพคล่องในปี 2557 ที่ 1.91
    เท่าอยู่ในเกณฑ์ที่เหมาะสมสำหรับการดำเนินธุรกิจของบริษัทในการบริหารสภาพคล่อง
    โดยจะเห็นได้ว่าบริษัทมีหนี้สินหมุนเวียนรวมที่ 119.21 ล้านบาท และมีเงินสด อยู่ที่ 122.28
    ล้านบาทซึ่งแสดงให้เห็นว่าบริษัทมีกระแสเงินสดเพียงพอที่จะจ่ายหนี้สินหมุนเวียนทั้งหมดที่มี
    ซึ่งสอดคล้องและชี้ให้เห็นถึงความเหมาะสมของอัตราส่วนสภาพคล่อง ในอัตราที่ 1.91 เท่า
    นอกจากนี้ บริษัทยังมีโครงการออกหุ้นกู้แปลงสภาพ (Convertible Debentures)
    ให้แก่นักลงทุนต่างประเทศ (Advance Opportunities Fund) อีกด้วย
    เพื่อเป็นการเสริมสภาพคล่องของบริษัทอีกทาง

-   อัตราส่วนสภาพคล่องหมุนเร็ว (Quick Ratio)
    แสดงถึงความสามารถในการชำระหนี้ระยะสั้น แต่นำรายการที่มีสภาพคล่องสูงมาคิด คือ
    เงินสดและเงินฝากธนาคาร และลูกหนี้การค้าและลูกหนี้อื่นกิจการที่เกี่ยวข้องกัน เท่านั้น
    เนื่องจากการดำเนินธุรกิจปัจจุบันของบริษัทไม่มีสินค้าคงคลัง
    และรายการที่มีสภาพคล่องน้อยกว่าสินค้าคงคลัง เช่น เงินกู้ยืมระยะสั้น
    ค่าสิทธิสำหรับรายการและภาพยนตร์ เป็นต้น ซึ่งมีสัดส่วนไม่มากนักในสินทรัพย์หมุนเวียน
    ก็ไม่ถูกนำมารวมในการคำนวณอัตราส่วนนี้
    จึงทำให้อัตราส่วนนี้มีค่าใกล้เคียงกับอัตราส่วนสภาพคล่อง (Current Ratio) ในปี 2557
    เท่ากับ 1.42 เท่า ซึ่งลดลงจากปี 2556 ที่ 3.52 เท่า แต่มากกว่าปี 2555 ที่เท่ากับ 1.38
    เท่า ซึ่งอัตราส่วนมากกว่า 1 เท่า บริษัทจึงไม่มีปัญหาด้านสภาพคล่อง

-   อัตราส่วนสภาพคล่องกระแสเงินสด แสดงถึงความสามารถในการชำระหนี้ระยะสั้น
    จากการใช้กระแสเงินสดจากการดำเนินงานมาคำนวณ ซึ่งปี 2557
    กระแสเงินสดจากการดำเนินงานติดลบ ทำให้อัตราส่วนนี้ของบริษัทมีค่าติดลบ 0.19 เท่า
    ซึ่งลดลงจากปี 2555 และ 2556 ที่เท่ากับ 0.35 และ 0.32 เท่า ตามลำดับ

-   อัตราส่วนหมุนเวียนลูกหนี้การค้า (Receivables Turnover)
    แสดงถึงความสามารถในการบริหารลูกหนี้ให้แปลงเป็นเงินสดได้เร็วมากน้อยเพียงใด
    อัตราส่วนนี้สำหรับปี 2557 เท่ากับ 0.96 เท่า ซึ่งสูงกว่าปี 2555 และ 2556 ที่เท่ากับ
    0.86 และ 0.72 เท่า ตามลำดับ
    ซึ่งเป็นผลมาจากบริษัทสามารถเก็บเงินจากลูกค้าได้ดีขึ้นจากปีก่อน

-   ระยะเวลาการเก็บหนี้เฉลี่ย (Average Collection Period)
    แสดงถึงระยะเวลาเฉลี่ยที่บริษัทใช้ในการเก็บเงินจากลูกค้าต่อปี ในปี 2557 บริษัทใช้เวลา
    374 วันในการเก็บหนี้จากลูกค้า ซึ่งลดลงจากปี 2555 และ 2556 ที่เท่ากับ 418 และ 499
    วัน ตามลำดับ จึงสอดคล้องกับอัตราหมุนเวียนลูกหนี้การค้าที่มีแนวโน้มที่ดีขึ้นเช่นกัน
    แต่อย่างไรก็ตาม จำนวนวันที่บริษัทใช้ในการเก็บเงินจากลูกหนี้ในปี 2557 ที่เท่ากับ 374 วัน
    ซึ่งมากกว่า 365 วันหรือ 1 ปี นั้นหมายถึงว่า บริษัทต้องใช้เวลาในการเก็บหนี้เฉลี่ยมากกว่า
    1 ปี

-   อัตราส่วนหมุนเวียนสินค้าคงเหลือ (Inventory Turnover)
    เนื่องจากลักษณะการประกอบธุรกิจของบริษัทในปี 2557 ส่งผลให้ไม่มีสินค้าคงคลัง
    จึงไม่สามารถคำนวณอัตราส่วนนี้ได้

-   ระยะเวลาขายสินค้าเฉลี่ย (Average Inventory Turnover Period)
    เนื่องจากลักษณะการประกอบธุรกิจของบริษัทในปี 2557 ส่งผลให้ไม่มีสินค้าคงคลัง
    จึงไม่สามารถคำนวณอัตราส่วนนี้ได้

-   อัตราส่วนหมุนเวียนเจ้าหนี้ (Accounts Payable Turnover)
    คำนวณโดยการเอาต้นทุนขายมาเทียบกับปริมาณเจ้าหนี้การค้าเฉลี่ย
    จากอัตราส่วนนี้ของบริษัทที่มีแนวโน้มสูงขึ้น จาก 1.43 เท่าในปี 2555 เพิ่มขึ้นเป็น 2.14
    เท่าในปี 2556 และ ในปี 2557 บริษัทมีเจ้าหนี้การค้า 112.64 ล้านบาท
    เมื่อนำมาเทียบกับต้นทุนขาย 215.14 ล้านบาท จึงทำให้อัตราส่วนนี้มีค่าเท่ากับ 2.34 เท่า
    บริษัทจึงต้องชำระหนี้ตามกำหนดระยะเวลาของเจ้าหนี้การค้า

-   ระยะเวลาการชำระหนี้ (Payment Period)
    แสดงถึงระยะเวลาเฉลี่ยในการจ่ายหนี้กับเจ้าหนี้ทางการค้าของบริษัทต่อปี ในปี 2557
    บริษัทใช้เวลา 154.02 วันในชำระหนี้ทางการค้า ซึ่งเพิ่มขึ้นจากปี 2555 และ 2556
    ที่เท่ากับ 250.89 และ 168.54 วัน ตามลำดับ ซึ่งสอดคล้องกับอัตราส่วนหมุนเวียนเจ้าหนี้
    จากตัวเลขนี้ แสดงว่าบริษัทต้องจ่ายเงินเพื่อชำระหนี้ทางการค้าภายในปี
    ซึ่งถ้าสามารถเพิ่มอำนาจต่อรองได้
    บริษัทก็จะสามารถยืดระยะเวลาในการชำระหนี้ออกไปได้อีก

-   วงจรเงินสด (Cash Cycle)
    แสดงถึงระยะเวลาในการหมุนเวียนของเงินสดของกิจการจากระยะเวลาที่จ่ายเงินสดไปจนกว่าจะได้รับเงินสด
    โดยในปี 2557 บริษัทมีอัตราส่วนวงจรเงินสดเท่ากับ 219.58 วัน ลดลงจากปี 2556
    ที่เท่ากับ 330.41 วัน และมากกว่าปี 2555 ที่เท่ากับ 167.37 วัน สามารถพิจารณาได้ว่า
    บริษัทสามารถบริหารจัดการวงจรเงินสดได้อย่างเหมาะสมกับการดำเนินธุรกิจ
    เนื่องจากสามารถควบคุมระยะเวลาการเก็บหนี้ได้เร็วขึ้น

อัตราส่วนแสดงความสามารถในการทำกำไร (Profitability Margin)

ในปี 2557 ผลประกอบการของบริษัทที่ขาดทุนอยู่ที่ 77.43 ล้านบาท
เนื่องมาจากเหตุการณ์ทางการเมือง การเข้ามาของทีวีดิจิตอล
รวมถึงภาวะการแข่งขันที่รุนแรงขึ้นเป็นอย่างมาก รายได้ลดลง
นอกจากนี้บริษัทมีสัดส่วนรายจ่ายซึ่งรวมทั้งในส่วนของต้นทุนบริการและค่าใช้จ่ายต่อรายได้ไว้ที่ประมาณ
80.20% ซึ่งเป็นสัดส่วนรายจ่ายต่อรายได้ในปี 2556 แต่สำหรับสัดส่วนรายจ่ายต่อรายได้ในปี 2557
เพิ่มขึ้น 90.07% มาอยู่ที่ 152.44% โดยต้นทุนขายเพิ่มขึ้น 25.78% และค่าใช้จ่ายเพิ่มขึ้น 41.75%
ส่งผลให้

-   อัตรากำไรขั้นต้น (Gross Profit Margin) อัตรากำไรขั้นต้นของบริษัทลดลงจากปี 2556
    อยู่ที่ 46.25% ลดลงเหลือ 15.66% เนื่องจากการเปลี่ยนแปลงของต้นทุนขาย ซึ่งอยู่ที่
    171.05 ล้านบาทในปี 2556 และเพิ่มขึ้นมาที่ 215.14 ล้านบาทในปี 2557
    ทำให้อัตราส่วนกำไรขั้นต้นของบริษัทลดลงเมื่อเทียบกับรายได้

-   อัตรากำไรสุทธิ (Net Profit Margin)
    อัตรากำไรสุทธิของบริษัทเป็นไปในทิศทางเดียวกันกับอัตรากำไรขั้นต้น
    เนื่องจากสาเหตุการเพิ่มขึ้นของต้นทุนขายดังกล่าวข้างต้นและการเพิ่มขึ้นของค่าใช้จ่ายในการขายและบริหาร
    โดยค่าใช้จ่ายในการขายและบริหารเพิ่มขึ้นจาก 84.14 ล้านบาท มาอยู่ที่ 173.71 ล้านบาท
    ในปี 2557 เพิ่มขึ้นราว 106.45% ส่งผลให้กำไรสุทธิลดลง 148.94 ล้านบาท
    จากกำไรสุทธิในปี 2556 ที่ 71.51 ล้านบาทเป็นขาดทุนสุทธิที่ 77.43 ล้านบาท
    เป็นที่มาของอัตราส่วนกำไรสุทธิที่ -31.67% ในปี 2557 จากเดิมอยู่ที่ 24.08% ในปี 2556

-   อัตราผลตอบแทนผู้ถือหุ้น (Return on Equity)
    อัตราผลตอบแทนผู้ถือหุ้นก็เป็นไปในทิศทางเดียวกันกับอัตราส่วนความสามารถในการทำกำไรอื่นๆ
    ข้างต้น ในปี 2556 อัตราผลตอบแทนผู้ถือหุ้นอยู่ที่ 20.68% ซึ่งอยู่ในระดับสูงและลดลงมาที่
    -11.99% หรือคิดเป็นลดลง 158.37% ในปี 2557
    แต่ถ้ามองในมุมส่วนของผู้ถือหุ้นบริษัทใหญ่ก็ยังมีการเติบโตอย่างต่อเนื่องนับตั้งแต่ปี 2555
    ซึ่งมีมูลค่าเพียง 141.22 ล้านบาท จนกระทั่งในปี 2556 มีมูลค่า 550.27 ล้านบาท และ
    741.79 ล้านบาทในปี 2557 ซึ่งคิดเป็นการเติบโตของส่วนของผู้ถือหุ้นที่
    34.75%จากการเพิ่มทุนของการใช้สิทธิแปลงสภาพของใบสำคัญแสดงสิทธิของบริษัท หรือ
    LIVE-W1

อัตราส่วนแสดงความสามารถในการดำเนินงาน (Efficiency Ratio)

หากพิจารณาในส่วนของความสามารถในการดำเนินงานของบริษัทในช่วงปี 2557
ที่ผ่านมายังคงได้รับผลกระทบจากการเปลี่ยนแปลงของตลาดโฆษณา สถานการณ์ทางการเมือง
และการออกกฎเกณฑ์ข้อบังคับของ กสทช. รวมถึงการเปลี่ยนแปลงภายในของบริษัทอีกด้วย
เนื่องจากผลกระทบด้านรายได้ต่อเนื่องไปยังกำไรสุทธิ
ในขณะที่สินทรัพย์รวมของบริษัทเพิ่มขึ้นอย่างต่อเนื่องนับตั้งแต่ปี 2555 เพิ่มขึ้นจาก 260.16 ล้านบาท
มาที่ 652.96 ล้านบาท และ 872.60 ล้านบาทในปี 2556 และปี 2557 ตามลำดับ
แสดงให้เห็นว่าการลงทุนในสินทรัพย์บางรายการอาจยังไม่ก่อให้เกิดรายได้อย่างเต็มที่ เช่น
การซื้อป้ายโฆษณา 32 ป้าย จำนวน 105 ล้านบาทของ บริษัท แอลเอ็มจี เอสเตท จำกัด
ซึ่งเป็นบริษัทย่อยของบริษัทและบางรายการยังไม่ก่อให้เกิดรายได้ เช่น การซื้อที่ดินจำนวน 32 ไร่
ที่ราคา 122.3 ล้านบาท

-   อัตราผลตอบแทนจากสินทรัพย์ (Return on Total Assets)

  แสดงให้เห็นว่าบริษัทมีการบริหารสินทรัพย์ให้ก่อเกิดรายได้น้อยลง
  จากอัตราผลตอบแทนจากสินทรัพย์จากที่ 1.97% ในปี 2555 จนกระทั่งปี 2556 อยู่ที่ 15.66%
  และลดลงมาอยู่ที่ -10.15% ในปี2557 อันเนื่องจากผลขาดทุนสุทธิ
  สาเหตุจากอัตราการเติบโตของกำไรสุทธิที่น้อยกว่าอัตราการเติบโตของสินทรัพย์รวม
  ซึ่งหากพิจารณาลึกลงไป
  จะเห็นได้ว่าสินทรัพย์ไม่หมุนเวียนเพิ่มขึ้นอย่างมีนัยสำคัญจากการเพิ่มขึ้นของอสังหาริมทรัพย์ที่บริษัทถือครองเพื่อการลงทุนเป็นหลักที่
  134.60 ล้านบาท เงินลงทุนในบริษัทร่วมที่เพิ่มขึ้น 82.01 ล้านบาทจาก 100.40
  ล้านบาทในปีก่อนหน้า เหตุจากการให้กู้ยืมเงินแก่บริษัท สเตรกา จำกัด (มหาชน) และบริษัท
  สกินิก กรุ๊ป จำกัด เพื่อการดำเนินธุรกิจของสองบริษัทดังกล่าว
  และรายการสุดท้ายที่เพิ่มขึ้นอย่างมีนัยสำคัญคือ ที่ดิน อาคารและอุปกรณ์
  จากการลงทุนเพื่อให้ได้มาซึ่งสิทธิในป้ายโฆษณา และการลงทุนในสำนักงานแห่งใหม่ ซึ่งเพิ่มขึ้นถึง
  98.81 ล้านบาทจากปี 2556

-   อัตราผลตอบแทนจากสินทรัพย์ถาวร (Return on Fixed Assets)

  บริษัทมีการบริหารสินทรัพย์ให้ก่อเกิดรายได้ได้น้อยลง
  จากอัตราผลตอบแทนจากสินทรัพย์ถาวรจากที่ 31.47% ในปี 2555 จนกระทั่งปี 2556 อยู่ที่
  88.68% และลดลงมาอยู่ที่ -4.53% ในปี2557 อันเนื่องจากผลขาดทุนสุทธิ
  สาเหตุจากอัตราการเติบโตของกำไรสุทธิที่น้อยกว่าอัตราการเติบโตของสินทรัพย์ไม่หมุนเวียนเพิ่มขึ้นอย่างมีนัยสำคัญจากการเพิ่มขึ้นของอสังหาริมทรัพย์ที่บริษัทถือครองเพื่อการลงทุนเป็นหลักที่
  134.60 ล้านบาท เงินลงทุนในบริษัทร่วมที่เพิ่มขึ้นราว 82.01 ล้านบาทจาก 100.40
  ล้านบาทในปีก่อนหน้า เหตุจากการให้กู้ยืมเงินแก่บริษัท สเตรกา จำกัด (มหาชน) และบริษัท
  สกินิก กรุ๊ป จำกัด เพื่อการดำเนินธุรกิจของสองบริษัทดังกล่าว
  และรายการสุดท้ายที่เพิ่มขึ้นอย่างมีนัยสำคัญคือ ที่ดิน อาคารและอุปกรณ์
  จากการลงทุนเพื่อให้ได้มาซึ่งสิทธิในป้ายโฆษณา และการลงทุนในสำนักงานแห่งใหม่ ซึ่งเติบโตถึง
  98.81 ล้านบาทจากปี 2556

-   อัตราการหมุนของสินทรัพย์ (Asset Turnover)

  หากพิจารณาอัตราการหมุนของสินทรัพย์ของบริษัท ซึ่งมีแนวโน้มลดลงอย่างต่อเนื่องตั้งแต่ปี 2555
  ซึ่งอยู่ที่ 1.20 เท่า และ 0.70 เท่าและ 0.33 เท่า ในปี 2556 และ 2557 ตามลำดับ
  ซึ่งบ่งบอกว่าและสินทรัพย์บางรายการของบริษัทยังไม่ก่อให้เกิดรายได้ที่เหมาะสมในปัจจุบัน
  ซึ่งจะก่อให้เกิดรายได้ที่เหมาะสมในอนาคต

อัตราส่วนวิเคราะห์นโยบายทางการเงิน (Financial Policy Ratio)

อัตราส่วนวิเคราะห์นโยบายทางการเงินของบริษัท
ชี้ให้เห็นว่าบริษัทดำเนินธุรกิจด้วยนโยบายทางการเงินอย่างไรในด้านต่างๆ
ซึ่งรวมถึงโครงสร้างทางการเงินของบริษัทซึ่งจะเห็นได้ว่าบริษัทเน้นการดำเนินธุรกิจด้วยเงินทุนส่วนของผู้ถือหุ้นเป็นหลักไม่เน้นการกู้ยืม
ส่งผลให้ภาระดอกเบี้ยในส่วนของเงินกู้ยืมของบริษัทจึงมีน้อยและไม่มีนัยสำคัญเท่าที่ควร
และด้วยผลจากภาวะขาดทุนสุทธิของบริษัทส่งผลให้ความสามารถในการชำระภาระผูกพันในปี 2557
ลดลง โดยรวมถึงการที่บริษัทไม่สามารถจ่ายเงินปันผลได้อีกด้วยอันเนื่องจากขาดทุนสะสม

-   อัตราส่วนหนี้สินต่อส่วนของผู้ถือหุ้น (Debt to Equity)

  เนื่องจากการดำเนินธุรกิจของบริษัทที่ให้ความสำคัญกับการใช้เงินทุนของส่วนของผู้ถือหุ้นในการประกอบกิจการเป็นหลัก
  ด้านโครงสร้างเงินทุนของบริษัทชี้ให้เห็นว่า
  สัดส่วนหนี้สินของบริษัทลดลงอย่างต่อเนื่องเมื่อเทียบกับส่วนของผู้ถือหุ้นในช่วง 3 ปี ที่ผ่านมา
  โดยในปี 2555 อยู่ที่ 0.89 เท่า และลดลงอยู่ที่ 0.20 เท่าในปี 2556 และลดลงอยู่ที่ 0.18
  เท่าในปี 2557 จะเห็นได้ว่าบริษัทมีสัดส่วนเงินกู้ยืมที่น้อยลงตามที่กล่าวข้างต้น

-   อัตราส่วนความสามารถในการชำระดอกเบี้ย (Interest Coverage)

  เนื่องจากภาวะขาดทุนสุทธิของบริษัทส่งผลให้
  อัตราส่วนความสามารถในการชำระดอกเบี้ยของบริษัทลดลงทั้งที่ดอกเบี้ยจ่ายของบริษัทมีเพียง
  0.25 ล้านบาท ส่งผลให้ในปี 2557 บริษัทมีอัตราส่วนดังกล่าวที่ -388.76 เท่า จากเดิมในปี
  2556 อยู่ที่ 112.30 เท่า และในปี 2555 ที่ 2.85 เท่า
  อย่างไรก็ตามบริษัทยังมีเงินสดเพียงพอที่จะจ่ายดอกเบี้ยจ่าย จำนวนเพียง 250,000
  บาทซึ่งไม่มีผลกระทบต่อสภาพคล่องของบริษัทที่บริษัทมีเงินสด หมุนเวียนอยู่ที่ 122.28 ล้านบาท
  และหากในปี 2558
  บริษัทสามารถทำกำไรได้อัตราส่วนในด้านความสามารถชำระดอกเบี้ยก็จะดีขึ้นด้วย

-   อัตราส่วนความสามารถในการชำระภาระผูกพัน (Cash Basis)

  เนื่องจากภาวะขาดทุนสุทธิของบริษัทส่งผลให้
  อัตราส่วนความสามารถในการชำระภาระผูกพันของบริษัทลดลง จากที่เคยอยู่ในระดับ 11.01
  เท่าในปี 2555 และเพิ่มขึ้นในปี 2556 มาอยู่ที่ 15.66 เท่าและลดลงมาที่ -5.38 เท่า
  ซึ่งแสดงให้เห็นว่าการลงทุนในสินทรัพย์บางรายการของบริษัทยังไม่ก่อให้เกิดรายได้ที่เหมาะสม
  จึงทำให้กระแสเงินสดจากการดำเนินงานไม่สามารถครอบคลุมการจ่ายชำระหนี้สิน ดอกเบี้ยจ่าย
  และรายจ่ายเพื่อการลงทุนได้

-   อัตราการจ่ายเงินปันผล (Dividend Payment)

  ในช่วง 3 ปี ที่ผ่านมา บริษัทยังไม่มีการจ่ายเงินปันผล เนื่องจากยังมีขาดทุนสะสม

2. ผลการดำเนินงานของแต่ละกลุ่มธุรกิจ

1.  รายได้

  - โครงสร้างรายได้

รายได้จากการให้บริการของบริษัท มีที่มาจาก 5 กลุ่มหลัก คือ ธุรกิจผลิตรายการโทรทัศน์
ธุรกิจให้พื้นที่โฆษณา ธุรกิจผลิตสื่อโฆษณา ธุรกิจโฆษณาทางโทรทัศน์
และธุรกิจให้บริการจัดการช่องสัญญาณดาวเทียม โครงสร้างรายได้จากการให้บริการในปี 2557
และ 2556 สรุปได้ดังนี้

+---------------------------+-------+-----+------+-----+------+-----+
|   รายการ                  | ปี     |     | ปี    |     | เ    |     |
|                           | 2557  |     | 2556 |     | พิ่มขึ้น |     |
|                           |       |     |      |     | (ล   |     |
|                           |       |     |      |     | ดลง) |     |
+---------------------------+-------+-----+------+-----+------+-----+
|                           | ล     | %   | ล้า   | %   | ล้า   | %   |
|                           | ้านบาท |     | นบาท |     | นบาท |     |
+---------------------------+-------+-----+------+-----+------+-----+
| รา                        |       | 4   |      | 2   | 4.60 | 65  |
| ยได้จากธุรกิจผลิตรายการโทรทัศน์ | 11.62 | .75 | 7.02 | .36 |      | .53 |
+---------------------------+-------+-----+------+-----+------+-----+
| รายได้จากการให้พื้นที่โฆษณา     |       | 21  |   5  | 17  | 0.40 | 0   |
|                           | 51.52 | .07 | 1.12 | .22 |      | .78 |
+---------------------------+-------+-----+------+-----+------+-----+
| รายได้จากการผลิตสื่อโฆษณา     |       |   4 | 1    | 3   | (0   | (5. |
|                           | 10.39 | .25 | 0.94 | .69 | .55) | 03) |
+---------------------------+-------+-----+------+-----+------+-----+
| รายได้จากการโฆษณาทางโทรทัศน์ | 48.89 | 20  | 4    | 15  | 2.71 | 5   |
|                           |       | .00 | 6.18 | .55 |      | .87 |
+---------------------------+-------+-----+------+-----+------+-----+
| รายได้จ                    | 1     |     | 18   |     | (59  | (   |
| ากการให้บริการจัดการช่องสัญญาณ | 22.06 |  49 | 1.67 |  61 | .61) | 32. |
|                           |       | .93 |      | .18 |      | 81) |
+---------------------------+-------+-----+------+-----+------+-----+
|   รวมรายได้จากการขาย       | 2     | 100 | 29   | 100 | (52  | (   |
|                           | 44.48 | .00 | 6.93 | .00 | .45) | 17. |
|                           |       |     |      |     |      | 66) |
+---------------------------+-------+-----+------+-----+------+-----+

รายได้จากธุรกิจผลิตรายการโทรทัศน์

บริษัทมีรายได้จากการผลิตรายการโทรทัศน์ ปี 2557 จำนวน 11.62 ล้านบาท เพิ่มขึ้นจากปี 2556
จำนวน 4.60 ล้านบาท หรือคิดเป็นร้อยละ 65.53 เนื่องจากในปี 2557
มีรับจ้างผลิตรายการให้กับลูกค้ารายหนึ่ง ซึ่งมีหลายรายการและต่อเนื่องหลายเดือน ในขณะที่ปี
2556 มีเพียงไม่กี่รายการและทำเพียงครั้งเดียวไม่ต่อเนื่อง

  รายได้จากธุรกิจให้พื้นที่โฆษณา

บริษัทย่อยแห่งหนึ่งมีรายได้จากการให้พื้นที่โฆษณาในปี 2557 จำนวน 51.52 ล้านบาท เพิ่มขึ้นจากปี
2556 จำนวน 0.40 ล้านบาทหรือคิดเป็นร้อยละ 0.78 เนื่องจากมีการสร้างป้ายและซื้อป้ายเพิ่มขึ้น
แต่ในปี 2557 สภาวะเศรษฐกิจไม่ดีจึงไม่มีลูกค้าสนใจลงสื่อโฆษณาป้าย
จึงทำให้อัตราการว่างของป้ายเพิ่มขึ้น

  รายได้จากธุรกิจผลิตสื่อโฆษณา

บริษัทย่อยแห่งหนึ่งมีรายได้จากการผลิตสื่อโฆษณาในปี 2557 จำนวน 10.39 ล้านบาท ลดลงจากปี
2556 จำนวน 0.55 ล้านบาทหรือคิดเป็นร้อยละ 5.03
เนื่องจากรายได้ดังกล่าวจะต้องมีการเปลี่ยนหน้าป้าย ซึ่งในปี 2557 เศรษฐกิจโดยรวมยังไม่ฟื้นตัว

  รายได้จากธุรกิจโฆษณาทางโทรทัศน์

บริษัทย่อยแห่งหนึ่งมีรายได้จากผู้สนับสนุนรายการ ปี 2557 จำนวน 48.89 ล้านบาท เพิ่มขึ้นจากปี
2556 จำนวน 2.71 ล้านบาทหรือคิดเป็นร้อยละ 5.87 เนื่องจากในเดือนเมษายน 2556
มีรายได้จากการแต่งตั้งตัวแทนขาย 2 ช่อง คือช่อง ไทยไชโย ทีวี (Thaichaiyo TV) และช่อง
ป๊อป ทีวี (POP TV) และในปี 2557 มีรายได้จากการแต่งตั้งตัวแทนขายทั้งปี
จึงทำให้รายได้มากขึ้น

รายได้จากการให้บริการจัดการช่องสัญญาณดาวเทียม

บริษัทและบริษัทย่อยแห่งหนึ่งมีรายได้จากการบริการจัดการช่องสัญญาณดาวเทียม ปี 2557 จำนวน
122.06 ล้านบาท ลดลงจากปี 2556 จำนวน 59.61 ล้านบาทหรือคิดเป็นร้อยละ 32.81
เนื่องจากลูกค้าเดิมบางรายหมดสัญญาลงในปลายปี 2556 และยังไม่ได้มีการต่อสัญญาออกไป
นอกจากนี้ ลูกค้าใหม่ก็มีการชะลอการขึ้นช่องรายการ
อันเป็นผลมาจากสถานการณ์ทางด้านการเมืองและภาวะเศรษฐกิจโดยรวมของประเทศ
ส่งผลให้มีการชะลอการใช้บริการของบริษัทไปด้วย นอกจากนี้
ผลจากการที่ทางสำนักงานคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ
(กสทช.)
ได้ประกาศให้ผู้ประกอบการในการให้บริการโครงข่ายช่องรายการต้องจัดเรียงช่องรายการโทรทัศน์ที่ได้รับใบอนุญาตประกอบกิจการทีวี
ดิจิตอล ลงในทุกๆโครงข่าย ซึ่งเริ่มวันที่ 1 เมษายน 2557
(ตามหลักเกณฑ์การเผยแพร่กิจการโทรทัศน์ที่ให้บริการเป็นการทั่วไป หรือ Must Carry)
ทำให้ในทุกๆโครงข่ายต้องมีการเรียงเลขช่องใหม่
จึงเป็นสาเหตุให้ผู้ประกอบการทีวีรายใหม่ๆต้องมีการชะลอการลงทุนออกไปจนกว่าจะมีความชัดเจนในเรื่องของการจัดเรียงช่องใหม่เสียก่อนจึงจะเริ่มลงทุนใหม่

นอกจากนี้ เมื่อวันที่ 22 พฤษภาคม 2557
มีการประกาศกฎอัยการศึกและมีการจัดตั้งคณะรักษาความสงบแห่งชาติ (คสช.)
โดยมีการออกประกาศให้ปิดช่องสัญญาณดาวเทียมทุกช่องและหลังจากนั้นก็ทะยอยเปิดช่องรายการที่เป็นระบบบอกรับสมาชิกก่อน
ซึ่งลูกค้าของบริษัทไม่ได้เป็นช่องรายการระบบบอกรับสมาชิก จึงไม่สามารถออกอากาศได้
จึงเป็นสาเหตุที่ทำให้รายได้ลดลง

2.2 ต้นทุนและค่าใช้จ่ายในการขายและบริหาร

-   ต้นทุนขาย ในปี 2557 มีจำนวน 215.14 ล้านบาท เพิ่มขึ้นจากปี 2556 จำนวน 44.09
    ล้านบาท หรือคิดเป็นร้อยละ 25.78 เนื่องจากค่าสัญญาณดาวเทียม
    ค่าเสื่อมราคาของป้ายโฆษณาที่ซื้อเพิ่มในปีนี้
    โดยเปลี่ยนการคิดค่าเสื่อมราคาตามอายุการใช้งานมาเป็นตามอายุสัญญาเช่าที่มีอายุสัญญาสั้นกว่าเดิมและค่าธรรมเนียมที่ต้องจ่ายให้กับ
    กสทช.

-   ค่าใช้จ่ายในการขายและบริหาร ในปี 2557 จำนวน 113.81 ล้านบาท เพิ่มขึ้นจากปี 2556
    จำนวน 33.52 ล้านบาท คิดเป็นร้อยละ 41.75
    เนื่องจากมีการจ้างที่ปรึกษาทางการเงินเพื่อออกหุ้นกู้แปลงสภาพ มีการเปลี่ยนผู้สอบบัญชี
    รวมทั้งปีนี้มีการจ่ายค่าตอบแทนกรรมการที่มากขึ้นกว่าปีก่อนตามที่ประชุมสามัญผู้ถือหุ้นประจำปี
    2557
    อนุมัติการจ่ายโบนัสให้กับกรรมการเพิ่มและค่านายหน้าที่จ้างบริษัทภายนอกเป็นตัวแทนในการขาย

2.3 ต้นทุนทางการเงิน ในปี 2557 จำนวน 0.25 ล้านบาท ลดลงจากปี 2556 จำนวน 0.31
ล้านบาท หรือคิดเป็นร้อยละ 55.36 เนื่องจากปี 2557
ไม่มีการทำสัญญาเช่าทางการเงินหรือสัญญาเช่าซื้อเพิ่ม

2.4 ภาษีเงินได้ ในปี 2557 จำนวน (19.08) ล้านบาท ลดลงจากปี 2556 จำนวน 8.00
ล้านบาท หรือคิดเป็นร้อยละ 72.20 เนื่องจาก บริษัทมีการปรับใช้มาตรฐานการบัญชีเรื่อง
ภาษีเงินได้และบริษัทมีผลขาดทุนทางภาษีที่สามารถนำมาใช้ในปีต่อไปได้
รวมทั้งมีการตั้งสำรองหนี้สงสัยจะสูญที่คาดว่าจะใช้สิทธิทางภาษีได้
ทำให้บริษัทต้องตั้งทรัพย์สินภาษีเงินได้รอตัดบัญชีและลดภาษีเงินได้

2.5 ขาดทุนสุทธิ ในปี 2557 จำนวน 77.43 ล้านบาท ลดลงจากปี 2556 ที่มีกำไรสุทธิ 71.51
ล้านบาท อยู่ 148.94 ล้านบาท หรือคิดเป็นร้อยละ 208.28
เนื่องจากมีรายได้รวมลดลงและต้นทุนขายรวมทั้งค่าใช้จ่ายที่เพิ่มขึ้น ตามที่กล่าวข้างต้น
ส่งผลให้มีผลขาดทุนสุทธิ

3. ฐานะการเงิน

1.  สินทรัพย์รวม

-   โครงสร้างของสินทรัพย์ ณ วันที่ 31 ธันวาคม 2557 บริษัทและบริษัทย่อยมีสินทรัพย์รวม
    จำนวน 872.60 ล้านบาท เพิ่มขึ้นจากปี 2556 จำนวน 219.64 ล้านบาท หรือร้อยละ
    33.64 โครงสร้างของสินทรัพย์ ประกอบด้วย

-   สินทรัพย์หมุนเวียน ร้อยละ 26.12

-   เงินฝากสถาบันการเงินที่มีภาระค้ำประกัน ร้อยละ 4.05

-   เงินลงทุนในบริษัทร่วม ร้อยละ 20.90

-   อสังหาริมทรัพยเพื่อการลงทุน ร้อยละ 15.43

-   สินทรัพย์ถาวรที่ใช้ในการดำเนินงาน ร้อยละ 24.12

-   ภาษีเงินได้ถูกหัก ณ ที่จ่าย ร้อยละ 1.64

-   สินทรัพย์ภาษีเงินได้รอตัดบัญชี ร้อยละ 4.23

-   สินทรัพย์ไม่หมุนเวียนอื่นๆ ร้อยละ 0.67

-   คุณภาพของสินทรัพย์

สินทรัพย์หมุนเวียน ปี 2557 จำนวน 227.93 ล้านบาท ลดลงจากปี 2556 จำนวน 102.91
ล้านบาท หรือคิดเป็นร้อยละ 31.11 สินทรัพย์หมุนเวียนที่สำคัญคือ

-   เงินสดและรายการเทียบเท่าเงินสด ปี 2557 จำนวน 122.28 ล้านบาท ลดลงจากปี 2556
    จำนวน 104.53 ล้านบาท หรือคิดเป็นร้อยละ 46.09 เนื่องจากต้องนำเงินไปลงทุนในบริษัท
    สเตรกา จำกัด (มหาชน) และบริษัท สกินิก กรุ๊ป จำกัด
    นอกจากนี้นำเงินไปใช้ก่อสร้างป้ายโฆษณาและซื้อป้ายจากบุคคลอื่นอีก 25 โครงป้ายพร้อมกับ 7
    สิทธิในการใช้สถานที่เพื่อหารายได้ให้กับบริษัทในอนาคต

-   ลูกหนี้การค้าและลูกหนี้อื่น - กิจการที่เกี่ยวข้องกัน - สุทธิ ปี 2557 จำนวน 17.19 ล้านบาท
    เพิ่มขึ้นจากปี 2556 จำนวน 1.11 ล้านบาท หรือคิดเป็นร้อยละ 6.90
    เกิดจากมีดอกเบี้ยค้างรับจากบริษัท สเตรกา จำกัด (มหาชน) จำนวน 0.98
    ล้านบาทและบริษัท สกินิก กรุ๊ป จำกัด จำนวน 0.05 ล้านบาท

ณ วันที่ 31 ธันวาคม 2557 และ 2556
ในงบการเงินรวมมีลูกหนี้กับกิจการที่เกี่ยวข้องกันที่ค้างนานเกินกว่า 12 เดือน จำนวน - 0 - บาท
และ 263,587,402 บาท ตามลำดับ
คือลูกหนี้การค้าที่เกิดจากการขายสินค้าประเภทหนังแผ่นซีดีและดีวีดี ที่ยังไม่ได้รับชำระ
ซึ่งส่วนใหญ่ตั้งสำรองหนี้สงสัยจะสูญทั้งจำนวนแล้ว รวมทั้งได้เลิกธุรกิจนี้ตั้งแต่ปี 2548 ดังนั้น
ลูกหนี้ที่ค้างชำระดังกล่าวไม่สามารถทวงถามได้และขาดอายุความ ทั้งนี้ ในปี 2557
ลูกหนี้ดังกล่าวที่ค้างนานได้ผ่านการอนุมัติจากคณะกรรมการบริษัทให้ตัดออกจากบัญชี
สำหรับรายการในงบกำไรขาดทุนเบ็ดเสร็จรวม สำหรับปีสิ้นสุดวันที่ 31 ธันวาคม 2557
มีหนี้สงสัยจะสูญ จำนวน 4.67 ล้านบาท เกิดจากลูกหนี้สื่อป้ายโฆษณา จำนวน 1.57 ล้านบาท
ลูกหนี้เงินทดรองจ่าย 2.19 ล้านบาทและดอกเบี้ยค้างรับ 0.81
ล้านบาทและลูกหนี้สื่อรายการโทรทัศน์ จำนวน 0.10 ล้านบาท
ตารางแสดงอายุลูกหนี้การค้าและลูกหนี้อื่นที่เกี่ยวข้องกัน มีรายละเอียดดังต่อไปนี้

ปี 2557 (ล้านบาท) ปี 2556 (ล้านบาท)

ลูกหนี้การค้า

ยังไม่ถึงกำหนดชำระ 0.04 -

เกินกว่า 12 เดือน - 263.59

หัก ค่าเผื่อหนี้สงสัยจะสูญ - (263.59)

สุทธิ 0.04 -

ลูกหนี้อื่น

รายได้ค้างรับ 0.04 10.24

เงินทดรองจ่าย 16.08 16.11

ดอกเบี้ยค้างรับ 1.03 31.30

รวม 17.15 57.65

หัก ค่าเผื่อหนี้สงสัยจะสูญ - (41.57)

สุทธิ 17.15 16.08

รวมลูกหนี้ การค้าและลูกหนี้อื่น 17.19 16.08

บริษัทมีการบริหารความเสี่ยงลูกหนี้ ด้วยการวิเคราะห์อายุลูกหนี้การค้า
เพื่อช่วยทำให้การบริหารมีประสิทธิภาพมากขึ้น
โดยจะจัดแบ่งการวิเคราะห์ตามอายุของลูกหนี้ที่ยังไม่ได้ชำระหนี้และช่วงระยะเวลา
เพื่อให้เห็นถึงภาพรวมของยอดลูกหนี้ได้ดีขึ้น ทำให้วิเคราะห์ได้ว่า
ลูกหนี้รายใดที่มีความเป็นไปได้ว่าอาจไม่สามารถเก็บเงินได้
เพื่อให้บริษัทสามารถทำการทบทวนการให้เครดิตและขายสินค้าหรือบริการให้ลูกหนี้รายที่มียอดค้างนานได้อย่างมีประสิทธิภาพ
โดยลูกหนี้ที่มีแนวโน้มว่าไม่สามารถเก็บเงินได้นั้น อาจเกิดได้จากหลายสาเหตุ เช่น
การปิดกิจการหรือการล้มละลาย แต่สำหรับลูกค้าที่ไม่มีเงินสดจ่ายหนี้
แต่ยังคงดำเนินกิจการและพยายามหาทางจ่ายเงินอยู่ ซึ่งบริษัทสามารถบริหารลูกหนี้ได้โดย

  1. ทำการต่อรองกับลูกหนี้ เช่น ชำระเป็นงวด หรือการจำกัดการขายสินค้าหรือบริการ

  2. จ่ายเป็นสิ่งอื่น นำสินค้าหรือบริการของลูกหนี้ มาหาประโยชน์แทนการชำระหนี้บางส่วน

  3. ฟ้องร้อง เป็นวิธีสุดท้ายที่บริษัทจะเลือกทำ
  เพื่อไม่ให้กระทบกับภาพลักษณ์ของบริษัทและอาจไม่คุ้มกับเงินที่ต้องดำเนินการด้วย

ดังนั้น บริษัทมุ่งเน้นการบริหารจัดการลูกหนี้ เพื่อให้ได้ประโยชน์จากลูกหนี้มากกว่าการตัดจำหน่ายหนี้
อาจไม่ได้อยู่ในรูปของเงินเสมอไป อย่างไรก็ตาม
บริษัทคำนึงถึงความสัมพันธ์และขึ้นอยู่กับสถานการณ์ในระยะเวลานั้นๆ อีกด้วย

สำหรับลูกหนี้การค้าและลูกหนี้อื่นกับกิจการอื่น
จะพิจารณาตั้งค่าเผื่อหนี้สงสัยจะสูญเมื่อเก็บเงินไม่ได้เกินกว่า 12 เดือนขึ้นไป
และแนวทางในการติดตามชำระหนี้ มีขั้นตอน ดังต่อไปนี้

1.  เมื่อครบกำหนดชำระเงินและไม่ชำระ
    บริษัทจะส่งจดหมายทวงถามให้ชำระเงินตามใบแจ้งหนี้ภายใน 15 วัน

2.  หลังจาก 15 วัน ยังไม่มีการชำระ บริษัทจะส่งจดหมายทวงถามฉบับที่ 2 ให้ชำระภายใน 10
    วัน

3.  หลังจาก 10 วัน ยังไม่มีการชำระ บริษัทจะส่งจดหมายทวงถามฉบับที่ 3 ให้ชำระภายใน 10
    วัน

4.  หลังจาก 10 วัน ยังไม่มีการชำระ ก็จะดำเนินการฟ้องร้องเพื่อให้ชำระหนี้

กรณี เช็คเรียกเก็บเงินไม่ได้ ทางฝ่ายกฎหมายจะฟ้องคดีอาญา
เพื่อดำเนินการกับกรรมการที่ลงนามในเช็ค หากไม่ได้รับชำระอีก ก็จะดำเนินการฟ้องแพ่งต่อไป

สินทรัพย์ไม่หมุนเวียน ปี 2557 จำนวน 644.67 ล้านบาท เพิ่มขึ้นจากปี 2556 จำนวน 322.55
ล้านบาท หรือคิดเป็นร้อยละ 100.13 สินทรัพย์ไม่หมุนเวียนที่สำคัญคือ

-   เงินลงทุนในบริษัทร่วม – สุทธิ ปี 2557 จำนวน 182.41 ล้านบาท เพิ่มขึ้นจากปี 2556
    จำนวน 82.01 ล้านบาท หรือคิดเป็นร้อยละ 81.68 เนื่องจากในปี 2557
    บริษัทมีลงทุนเพิ่มเพื่อรักษาสัดส่วนการถือหุ้นในบริษัท สเตรกา จำกัด (มหาชน)
    ในสัดส่วนร้อยละ 40 ซึ่งมีการเพิ่มทุนจดทะเบียนและรับชำระแล้ว บริษัท สเตรกา จำกัด
    (มหาชน) ประกอบธุรกิจรับเหมาขุดเจาะในแนวนอน (Horizontal Directional
    Drilling – HDD) โดยไม่ต้องเปิดหน้าดิน เพื่อติดตั้งท่อทุกประเภท
    ในปัจจุบันรับงานโครงการของ บริษัท ปตท. จำกัด (มหาชน) และ กลุ่มบริษัทกัลฟ์ เป็นหลัก
    (เรียกกลุ่มบริษัทเหล่านี้ว่า เจ้าของโครงการ)
    ซึ่งงานโครงการเหล่านี้เป็นโครงการขนาดใหญ่
    ดังนั้นจึงมีความต้องการเงินทุนเพื่อใช้ในการสร้างศักยภาพในการรับงานที่มีมูลค่าสูงมากขึ้นกว่ามูลค่างานที่รับอยู่ในปัจจุบันที่ประมาณ
    100 ล้านบาท บริษัทมีความประสงค์จะขยายธุรกิจที่มีอยู่ในปัจจุบัน ซึ่งบริษัท สเตรกา จำกัด
    (มหาชน) มีแนวโน้มการเจริญเติบโตที่ดี
    เป็นธุรกิจให้บริการในลักษณะของผู้เชี่ยวชาญเฉพาะทาง
    ซึ่งมีคู่แข่งน้อยรายและมีการเจริญเติบโตสูง
    ในขณะที่ไม่มีความเสี่ยงในเรื่องของต้นทุนค่าวัสดุในการให้บริการเนื่องจากเป็นการรับเหมาขุดเจาะและรับจ้างวางท่อเพียงอย่างเดียว
    ดังนั้นบริษัทดำเนินการซื้อหุ้นของกิจการเพื่อทำการลงทุนในกิจการในระยะยาวโดยเน้นการบริหารงานและการตลาดจากกลุ่มผู้บริหารเดิมซึ่งมีความเชี่ยวชาญในธุรกิจเดิมอยู่แล้ว
    โดยบริษัทจะเข้าไปช่วยดำเนินงานด้านการบริหารการเงินและการจัดการเงินทุนหมุนเวียนให้แก่กิจการ

รวมทั้งมีการลงทุนในบริษัท สกินิก กรุ๊ป จำกัด จำนวน 15.6 ล้านบาท ในสัดส่วนร้อยละ 30
ของทุนจดทะเบียนและชำระแล้ว บริษัท สกินิ กรุ๊ป จำกัด ประกอบธุรกิจ เสริมความงาน
โดยมีบริษัทย่อย ซึ่งมีหมอในท้องถิ่นถือหุ้นร้อยละ 30 และบริษัท สกินิก กรุ๊ป จำกัด
ถือหุ้นในบริษัทย่อยร้อยละ 70 ของทุนจดทะเบียนที่ชำระแล้ว ซึ่งบริษัทย่อย ต่างๆ มีดังนี้

1.  บริษัท สกินิก จำกัด

2.  บริษัท สกินิก สยามสแควร์ จำกัด

3.  บริษัท สกินิก ด่านนอก จำกัด

    -   เงินให้กู้ยืมระยะยาวแก่บริษัทร่วม ปี 2557 จำนวน 3.92 ล้านบาท เพิ่มขึ้นจากปี 2556
        จำนวน 3.92 ล้านบาท หรือคิดเป็นร้อยละ 100.00 เนื่องจากในปี 2557
        บริษัทมีเงินให้กู้ยืมระยะยาวแก่บริษัท สกินิก กรุ๊ป จำกัด วงเงินจำนวน 3.80
        ล้านบาทและ 5.0 ล้านบาท เพื่อใช้ซื้อเครื่องยิงเลเซอร์ จำนวน 1
        เครื่องและใช้เป็นเงินทุนหมุนเวียนรวมทั้งใช้เพื่อเปิดสาขาเพิ่ม ตามลำดับ ซึ่ง ณ
        วันสิ้นสุดวันที่ 31 ธันวาคม 2557 มียอดคงเหลือ 8.02 ล้านบาท
        โดยแยกแสดงเป็นเงินให้กู้ยืมระยะสั้นที่ถึงกำหนดชำระภายในหนึ่งปี จำนวน 4.10
        ล้านบาท และแสดงเป็นเงินให้กู้ยืมระยะยาวแก่บริษัทร่วม จำนวน 3.92 ล้านบาท

    -   อสังหาริมทรัพย์เพื่อการลงทุน – สุทธิ ปี 2557 จำนวน 134.60 ล้านบาท เพิ่มขึ้นจากปี
        2556 จำนวน 134.60 ล้านบาท หรือคิดเป็นร้อยละ 100.00 เนื่องจากในปี 2557
        บริษัทย่อยแห่งหนึ่งซื้อที่ดินที่ลำลูกกา จำหวัดปทุมธานี จำนวน 124.70
        ล้านบาทและบริษัทย่อยทางอ้อมแห่งหึ่ง มีการลงทุนซื้อที่ดินและป้ายโฆษณา จำนวนเงินรวม
        105 ล้านบาท และมีที่ดินและอาคารบริเวณซอยประดิษฐ์มนูธรรม 7 ถนนประดิษฐ์มนูธรรม
        รวมอยู่ด้วย จำนวน 9.9 ล้านบาท แยกแสดงรายการต่างหากจากสินทรัพย์ถาวร

    -   สินทรัพย์ถาวรที่ใช้ในการดำเนินงาน – สุทธิ ปี 2557 จำนวน 210.51 ล้านบาท
        เพิ่มขึ้นจากปี 2556 จำนวน 98.81 ล้านบาท หรือคิดเป็นร้อยละ 88.46 เนื่องจากในปี
        2557 มีการก่อสร้างอาคารสำนักงานแห่งใหม่แล้วเสร็จในเดือนสิงหาคม 2557 เพิ่มขึ้น
        จำนวน 66.05 ล้านบาทและบริษัทย่อยทางอ้อมแห่งหนึ่งซื้อป้ายโฆษณา จำนวน 25
        โครงป้าย

    -   ค่าเช่าจ่ายล่วงหน้า ปี 2557 จำนวน 2.12 ล้านบาท เพิ่มขึ้นจากปี 2556 จำนวน
        1.82 ล้านบาท หรือคิดเป็นร้อยละ 606.67 เนื่องจากในปี 2557
        มีการจ่ายค่าเช่าล่วงหน้าที่ดินที่ใช้สำหรับก่อสร้างอาคารสำนักงานแห่งใหม่
        ซึ่งจ่ายเป็นรายปี

    -   เงินฝากสถาบันการเงินที่มีภาระค้ำประกัน – สุทธิ ปี 2557 จำนวน 35.33 ล้านบาท
        เพิ่มขึ้นจากปี 2556 จำนวน 1.46 ล้านบาท หรือคิดเป็นร้อยละ 4.31 เนื่องจากในปี
        2557 จากการที่บริษัทมีการฝากเงินเพื่อค้ำประกันวงเงินให้กับบริษัทร่วม จำนวนเงิน
        29.0 ล้านบาท ทำให้มีดอกเบี้ยรับเพิ่มขึ้นมาแต่ไม่มีการถอนออกจากบัญชี
        ทำให้เงินฝากเพิ่มขึ้น 0.73
        ล้านบาทและบริษัทย่อยทางอ้อมมีการซื้อพันธบัตรและมีฝากประจำเพื่อนำมาค้ำประกันสัญญาเช่า
        จำนวน 0.72 ล้านบาท

    -   ค่าความนิยม จำนวน 7.11 ล้านบาท เกิดจากการแลกหุ้นของบริษัทกับบริษัท ไลฟ์ มีเดีย
        กรุ๊ป จำกัด (มหาชน) เมื่อปี 2549
        ต่อมาเมื่อกระแสเงินสดจากการดำเนินงานไม่เป็นไปตามที่ทางที่ปรึกษาทางการเงินได้ประเมินกระแสเงินสดที่ได้รับในแต่ละปี
        ดังนั้น จึงมีการตั้งสำรองค่าเผื่อการด้อยค่าของค่าความนิยมทั้งจำนวน
        โดยการพิจารณาตั้งสำรองค่าเผื่อการด้อยค่าฯ
        พิจารณาจากมูลค่าที่คาดว่าจะได้รับทุกๆปีกับมูลค่าทางบัญชี
        หากมูลค่าที่คาดว่าจะได้รับจริงต่ำกว่ามูลค่าทางบัญชี ก็จะพิจารณาตั้งค่าเผื่อการด้อยค่าฯ
        หากสูงกว่าก็จะไม่มีการกลับรายการการด้อยค่าดังกล่าว

    -   ค่าสิทธิสำหรับการหาประโยชน์-สุทธิ เมื่อวันที่ 15 สิงหาคม 2557
        บริษัทย่อยแห่งหนึ่งได้ซื้อสิทธิสำหรับการหาผลประโยชน์จากการใช้ป้ายโฆษณาจากบุคคลอื่น
        จำนวน 7 สิทธิ ซึ่งมีมูลค่ารวม 8,147,578 บาท

ณ วันที่ 31 ธันวาคม 2557
ผู้บริหารของบริษัทย่อยดังกล่าวได้พิจารณาบันทึกค่าเผื่อการด้อยค่าของค่าใช้สิทธิสำหรับการหาผลประโยชน์จากการใช้ป้ายโฆษณา
จำนวน 2,997,446 บาท
เนื่องจากสิทธิในการหาผลประโยชน์ดังกล่าวตั้งอยู่ในที่ดินที่ได้ทำสัญญาเช่าระยะสั้นไว้โดยมีอายุสัญญาเฉลี่ยประมาณ
1 - 2 ปี
และมีมูลค่าที่คาดว่าจะได้รับคืนจากการใช้สิทธิจากการหาผลประโยชน์ตลอดสัญญาเช่าที่เหลืออยู่ไม่เพียงพอกับค่าตัดจำหน่าย
กลุ่มบริษัทพิจารณาการด้อยค่าของค่าใช้สิทธิการหาผลประโยชน์ดังกล่าวโดยเปรียบเทียบระหว่างมูลค่าที่คาดว่าจะได้รับคืนจากประมาณการรายได้จากการให้เช่าพื้นที่โฆษณาจากสัญญารายได้ที่มีอยู่จริงณ
วันที่ในงบการเงินตลอดระยะเวลาของสัญญาเช่าที่เหลืออยู่ในแต่ละค่าใช้สิทธิการหาผลประโยชน์กับมูลค่าตามบัญชีสุทธิ
ณ วันที่ 31 ธันวาคม พ.ศ. 2557

1.  สภาพคล่อง

กระแสเงินสด

-   กระแสเงินสดใช้ไปในกิจกรรมดำเนินงาน ในปี 2557 จำนวน 22.94 ล้านบาท เกิดจาก

-   ผลขาดทุนจากการดำเนินงานก่อนหักภาษีเงินได้นิติบุคคลที่ปรับรายการกำไรขาดทุนที่ไม่เป็นตัวเงินเป็นขาดทุนจากการจ่ายเงินไปในกิจกรรมดำเนินงาน
    จำนวน 16.69 ล้านบาท

-   เงินสดที่จ่ายไปเกี่ยวกับสินทรัพย์หมุนเวียนและหนี้สินหมุนเวียน จำนวน 6.8 ล้านบาท

-   จ่ายภาษีเงินได้หัก ณ ที่จ่ายและภาษีเงินได้นิติบุคคล จำนวน 8.90 ล้านบาท

-   เงินสดที่ได้รับจากดอกเบี้ย จำนวน 1.92 ล้านบาท

-   และเงินสดรับจากการขอคืนภาษีเงินได้ที่ชำระเกินไป จำนวน 7.51 ล้านบาท

    -   กระแสเงินสดใช้ไปในกิจกรรมลงทุน ในปี 2557 จำนวน 350.29 ล้านบาท เกิดจาก

-   มีการลงทุนในบริษัท สเตรกา จำกัด (มหาชน) จำนวน 38.00 ล้านบาท

-   มีการลงทุนในบริษัท สกินิก กรุ๊ป จำกัด จำนวน 15.70 ล้านบาท

-   มีการจ่ายเงินให้กู้ยืมแก่บริษัท สกินิก กรุ๊ป จำกัด จำนวน 8.80 ล้านบาท

-   มีการจ่ายซื้อที่ดินที่ลำลูกกา จังหวัดปทุมธานี จำนวน 124.70 ล้านบาท

-   มีการจ่ายเงินค่าซื้อที่ดินและอาคารแถวทางด่วนอาจณรงค์แก่บุคคลอื่น จำนวน 10.00 ล้านบาท

-   มีการจ่ายค่าป้ายและที่ดินแก่บุคคลอื่นและนิติบุคคลอื่น จำนวน 68.50 ล้านบาท

-   มีการจ่ายค่าก่อสร้างป้ายใหม่ จำนวน 19.45 ล้านบาท

-   มีการจ่ายค่าก่อสร้างอาคารใหม่ จำนวน 64.89 ล้านบาท

    -   กระแสเงินสดได้มาจากกิจกรรมจัดหาเงิน ในปี 2557 จำนวน 268.70 ล้านบาท
        เกิดจาก

-   ได้รับเงินจากการใช้สิทธิแปลงสภาพเป็นหุ้นสามัญ (LIVE-W1) จำนวน 163.85 ล้านบาท

-   ได้รับเงินจากการใช้สิทธิแปลงเป็นหุ้นสามัญของหุ้นกู้แปลงสภาพ จำนวน 105.63 ล้านบาท

อัตราส่วนสภาพคล่อง

บริษัทสามารถชำระหนี้ระยะสั้นได้จากสินทรัพย์หมุนเวียนซึ่งส่วนใหญ่เป็นเงินสด
อีกทั้งยังพบว่าบริษัทมีการบริหารการเก็บเงินจากลูกหนี้ที่มีประสิทธิภาพดีขึ้น
แต่อย่างไรก็ตามบริษัทยังคงต้องชำระหนี้ตามกำหนดระยะเวลาของเจ้าหนี้การค้า
ซึ่งบริษัทมีเงินสดจำนวน 122.28 ล้านบาทในปี 2557 เมื่อเทียบกับเจ้าหนี้การค้าจำนวน 112.64
ล้านบาท ทำให้บริษัทสามารถนำเงินสดไปชำระหนี้ได้ตามกำหนดระยะเวลา
แต่ถ้าบริษัทสามารถเร่งเก็บเงินจากลูกหนี้และชะลอการชำระหนี้ให้เจ้าหนี้การค้าออกไปได้
บริษัทก็จะสามารถนำเงินที่เก็บจากลูกหนี้มาชำระหนี้ได้

รายจ่ายลงทุน

ในปี 2557 บริษัทย่อย (บริษัท แอลเอ็มจี เอสเตท จำกัด)
มีการลงทุนสร้างและซื้อป้ายโฆษณาใหม่เพิ่มขึ้นจากปี 2556 จำนวน 87.95 ล้านบาท
ซึ่งมีส่วนหนึ่งเป็นค่าใช้สิทธิสำหรับการหาผลประโยชน์จากการใช้ป้ายโฆษณา จำนวน 8.15 ล้านบาท
เนื่องจากสิทธิในการหาผลประโยชน์ดังกล่าวตั้งอยู่ในที่ดินที่ได้ทำสัญญาเช่าระยะสั้นไว้โดยมีอายุสัญญาเฉลี่ยประมาณ
2 - 3 ปี
และมีมูลค่าที่คาดว่าจะได้รับคืนจากการใช้สิทธิจากการหาผลประโยชน์ตลอดสัญญาเช่าที่เหลืออยู่ไม่เพียงพอกับค่าตัดจำหน่าย
กลุ่มบริษัทได้พิจารณาการด้อยค่าของค่าใช้สิทธิการหาผลประโยชน์ดังกล่าวโดยเปรียบเทียบระหว่างมูลค่าที่คาดว่าจะได้รับคืนจากประมาณการรายได้จากการให้เช่าพื้นที่โฆษณาจากสัญญารายได้ที่มีอยู่จริง
ณ
วันที่ในงบการเงินตลอดระยะเวลาของสัญญาเช่าที่เหลืออยู่ในแต่ละค่าใช้สิทธิการหาผลประโยชน์กับมูลค่าตามบัญชีสุทธิ
ณ วันที่ 31 ธันวาคม พ.ศ. 2557 จึงต้องตั้งค่าเผื่อการด้อยค่าของค่าสิทธิฯดังกล่าว จำนวน 2.99
ล้านบาท และมีการจ่ายลงทุนในบริษัทร่วม (บริษัท สกินิก กรุ๊ป จำกัด) จำนวน 15.70 ล้านบาท
นอกจากนี้ บริษัทมีการลงทุนในบริษัทย่อย ซึ่งตั้งใหม่ในปี 2557 คือบริษัท ไลฟ์ เอสเตท จำกัด
ซึ่งทำธุรกิจให้บริการเช่าที่ดินและสิ่งปลูกสร้าง โดยในปี 2557
บริษัทได้มีการกำหนดนโยบายการลงทุนหลัก คือ ขยายการลงทุนในบริษัทย่อย
หรือธุรกิจป้ายโฆษณาเพื่อเสริมสร้างความแข็งแกร่งในการดำเนินธุรกิจ
และการลงทุนในธุรกิจใหม่เพื่อเป็นการกระจายความเสี่ยงในการดำเนินธุรกิจ
รวมถึงการสร้างรายได้จากธุรกิจใหม่ที่มีแนวโน้มที่ดีในอนาคตอย่างน้อย 1 บริษัท
ซึ่งบริษัทสามารถลงทุนได้เป็นไปตามนโยบายที่กำหนดเอาไว้ คือการลงทุนในบริษัท สกินิก กรุ๊ป
จำกัด อย่างไรก็ตาม บริษัทก็ยังไม่สามารถสร้างรายได้จากธุรกิจใหม่ตามที่ตั้งเป้าหมายไว้

แหล่งที่มาของเงินทุน มีดังต่อไปนี้

1.  อนุมัติให้ออกและเสนอขายใบสำคัญแสดงสิทธิที่จะซื้อหุ้นสามัญเพิ่มทุนของบริษัท ไลฟ์
    อินคอร์ปอเรชั่น จำกัด (มหาชน) ครั้งที่ 2 (“LIVE-W2”) จำนวน 870,000,000 หน่วย
    ให้แก่ผู้ถือหุ้นเดิม ในวันที่ 9 ธันวาคม พ.ศ. 2556 โดยกำหนดราคาขาย 0 บาท ต่อหน่วย
    ในอัตราส่วน 5 หุ้นสามัญเดิมต่อใบสำคัญแสดงสิทธิ 1 หน่วย และใบสำคัญแสดงสิทธิ 1 หน่วย
    สามารถใช้สิทธิซื้อหุ้นสามัญได้ 1 หุ้น ในราคา 0.10 บาท โดยวิธีปิดสมุดทะเบียนในวันที่ 6
    ธันวาคม พ.ศ. 2556 โดยบริษัทสามารถจัดสรรใบสำคัญแสดงสิทธิให้แก่ผู้ถือหุ้นเดิมได้จำนวน
    864,971,737 หน่วย ส่วนที่ขายไม่หมดจำนวน 5,028,263 หน่วย
    บริษัทจะดำเนินการยกเลิกใบสำคัญแสดงสิทธิส่วนที่เหลือนี้ทั้งจำนวนภายหลังจากครบอายุของใบสำคัญแสดงสิทธิ
    (วันที่ 8 ธันวาคม พ.ศ. 2559)

2.  บริษัทได้ออกและเสนอขายหุ้นกู้แปลงสภาพที่ออกใหม่ให้แก่ Advance Opportunities Fund
    (AO Fund) โดยมี Advance Capital Partners Lid. (ACP) เป็นผู้จัดการกองทุน
    เมื่อวันที่ 16 กรกฎาคม พ.ศ. 2557 บริษัทได้ออกและเสนอขายหุ้นกู้แปลงสภาพชุดย่อยที่ 1
    ของหุ้นกู้แปลงสภาพชุดที่ 1 จำนวน 10 ใบ มูลค่าใบละ 50,000 เหรียญสิงคโปร์ รวมทั้งสิ้น
    500,000 เหรียญสิงคโปร์ คิดเทียบเท่าเป็นเงิน 12.50 ล้านบาท (อัตราแลกเปลี่ยน 25
    บาท ต่อ 1 เหรียญสิงคโปร์) ทั้งนี้ AO Fund โดย ACP
    มีสิทธิเลือกใช้ราคาแปลงสภาพตามที่กำหนดไว้ในหมายเหตุ 28.1 ซึ่ง AO Fund โดย ACP
    เลือกใช้ราคาใช้สิทธิแปลงสภาพแบบลอยตัวในการแปลงสภาพหุ้นกู้ดังกล่าวเป็นหุ้นสามัญของบริษัทจำนวน
    49,563,838 หุ้น ที่ราคา 0.2522 บาทต่อหุ้น
    บริษัทได้จดทะเบียนการเพิ่มทุนสำหรับหุ้นเพิ่มทุนจากการใช้สิทธิดังกล่าวกับกรมพัฒนาธุรกิจการค้าเมื่อวันที่
    28 กรกฎาคม พ.ศ. 2557
    โดยหุ้นเพิ่มทุนดังกล่าวได้รับอนุญาตให้ทำการซื้อขายในตลาดหลักทรัพย์แห่งประเทศไทยเมื่อวันที่
    4 สิงหาคม พ.ศ. 2557 บริษัทบันทึกค่าธรรมเนียมที่เกิดจากการออกหุ้นกู้ดังกล่าวจำนวน
    641,700 บาทสุทธิกับส่วนเกินมูลค่าหุ้น

และเมื่อวันที่ 26 พฤศจิกายน พ.ศ. 2557 บริษัทได้ออกและเสนอขายหุ้นกู้แปลงสภาพชุดย่อยที่ 2 -
9 ของหุ้นกู้แปลงสภาพชุดที่ 1 จำนวน 80 ใบ มูลค่าใบละ 50,000 เหรียญสิงคโปร์ รวมทั้งสิ้น
4,000,000 เหรียญสิงคโปร์ คิดเทียบเท่าเป็นเงิน 100.00 ล้านบาท (อัตราแลกเปลี่ยน 25 บาท
ต่อ 1 เหรียญสิงคโปร์) โดย AO Fund ได้แจ้งขอใช้สิทธิแปลงสภาพหุ้นกู้ชุดดังกล่าวจำนวน 79 ใบ
(จำนวน 98,750,000 บาท) ผ่าน ACP ทั้งนี้ AO Fund โดย ACP
เลือกใช้ราคาใช้สิทธิแปลงสภาพแบบลอยตัวในการแปลงสภาพหุ้นกู้ดังกล่าวเป็นหุ้นสามัญของบริษัทจำนวน
425,096,857 หุ้น ที่ราคา 0.2323 บาทต่อหุ้น
บริษัทได้จดทะเบียนการเพิ่มทุนสำหรับหุ้นเพิ่มทุนจากการใช้สิทธิดังกล่าวกับกรมพัฒนาธุรกิจการค้าเมื่อวันที่
1 ธันวาคม พ.ศ. 2557
โดยหุ้นเพิ่มทุนดังกล่าวได้รับอนุญาตให้ทำการซื้อขายในตลาดหลักทรัพย์แห่งประเทศไทยเมื่อวันที่ 4
ธันวาคม พ.ศ. 2557 บริษัทบันทึกค่าธรรมเนียมที่เกิดจากการออกหุ้นกู้ดังกล่าวจำนวน 4,978,975
บาทสุทธิกับส่วนเกินมูลค่าหุ้นและบันทึกค่าธรรมเนียมดังกล่าวอีกจำนวน 63,025
บาทสุทธิกับหุ้นกู้แปลงสภาพคงค้าง ณ วันที่ 31 ธันวาคม พ.ศ. 2557 อย่างไรก็ตาม AO Fund
มีระยะเวลาในการเลือกที่จะใช้สิทธิแปลงสภาพหุ้นกู้หรือขอรับชำระเงินค่าหุ้นกู้คืนภายในหนึ่งปีนับตั้งแต่วันออกหุ้นกู้ดังกล่าว

หนี้สินและความเหมาะสมของโครงสร้างเงินทุน

อัตราส่วนหนี้สินต่อทุนของบริษัท ลดลงจาก 0.20 เท่าในปี 2556 เป็น 0.18 เท่าในปี 2557
เนื่องจากในปี 2557 มีหนี้สินที่เพิ่มขึ้นเพียง 29.02 ล้านบาท
ในขณะที่ส่วนของทุนก็เพิ่มขึ้นจากการรับเงินเพิ่มทุน
จากการออกใบสำคัญแสดงสิทธิและหุ้นกู้แปลงสภาพ โดยมีการใช้สิทธิแปลงสภาพเป็นหุ้นสามัญ
(LIVE-W1) และการใช้สิทธิแปลงเป็นหุ้นสามัญของหุ้นกู้แปลงสภาพ จำนวนเงินรวม 268.70
ล้านบาท ทำให้ส่วนของโครงสร้างเงินทุนของบริษัท
ถือว่ามีความเหมาะสมต่อการดำเนินธุรกิจของบริษัท
โดยอ้างอิงจากตารางอัตราส่วนทางการเงินในหัวข้ออัตราส่วนสภาพคล่องทางการเงิน
และอัตราหนี้สินต่อส่วนผู้ถือหุ้น โดยบริษัทมีนโยบายที่จะรักษาอัตราส่วนทางการเงินที่สำคัญทั้ง 2
อัตราส่วนเอาไว้ให้ใกล้เคียงกับระดับในปัจจุบัน

ความสามารถในการชำระหนี้

ทั้งนี้ในปี 2557 บริษัทไม่มีภาระหนี้ เงินกู้ยืมจากสถาบันการเงิน
และบริษัทมีสภาพคล่องทางการเงินสูง โดยจะเห็นได้จากที่ บริษัทมีหนี้สินรวมทั้งสิ้น 136.7 ล้านบาท
แต่บริษัทมี สินทรัพย์หมุนเวียน รวมที่ 226.81 ล้านบาท โดยเป็นเงินสดถึง 122.28 ล้านบาท
ซึ่งทำให้เห็นได้ว่าบริษัทมีความสามารถในการชำระหนี้ได้

4. ภาระผูกพันด้านหนี้สินและการบริหารจัดการภาระนอกงบดุล

เมื่อวันที่ 8 เมษายน พ.ศ. 2557 ที่ประชุมสามัญผู้ถือหุ้น
มีมติอนุมัติและรับทราบในเรื่องการออกและเสนอขายหุ้นกู้แปลงสภาพให้แก่ผู้ลงทุนในต่างประเทศโดยเฉพาะเจาะจง
(Private Placement) จำนวนไม่เกิน 20 ล้านเหรียญสิงคโปร์
หรือในเงินสกุลอื่นใดในจำนวนเทียบเท่า ดังนี้

มีมติอนุมัติการออกและเสนอขายหุ้นกู้แปลงสภาพ จำนวนไม่เกิน 20 ล้านเหรียญสิงคโปร์
หรือในเงินสกุลอื่นใด
ในจำนวนเทียบเท่า ให้แก่ผู้ลงทุนต่างประเทศโดยเฉพาะเจาะจง (Private Placement) คือ
Advance Opportunities Fund (“AO Fund”)
บริษัทสามารถจะออกและเสนอขายหุ้นกู้แปลงสภาพเป็น 2 ชุด ดังนี้

หุ้นกู้แปลงสภาพชุดที่ 1 มีมูลค่าไม่เกิน 10 ล้านเหรียญสิงคโปร์หรือเงินในสกุลอื่นใดที่เทียบเท่า
แบ่งออกเป็น
20 ชุดย่อย มูลค่าชุดย่อยชุดละไม่เกิน 500,000 เหรียญสิงคโปร์หรือเงินในสกุลอื่นใดที่เทียบเท่า

หุ้นกู้แปลงสภาพชุดที่ 2 มีมูลค่าไม่เกิน 10 ล้านเหรียญสิงคโปร์หรือเงินในสกุลอื่นใดที่เทียบเท่า
แบ่งออกเป็น
20 ชุดย่อย มูลค่าชุดย่อยชุดละไม่เกิน 500,000 เหรียญสิงคโปร์หรือเงินในสกุลอื่นใดที่เทียบเท่า

ผู้ถือหุ้นกู้แปลงสภาพมีสิทธิเลือกใช้ราคาใช้สิทธิแปลงสภาพได้โดยวิธีใดวิธีหนึ่ง ดังนี้

แบบที่ 1 ราคาใช้สิทธิแปลงสภาพคงที่ (Fixed Conversion Price) อัตราร้อยละ 145
ของราคาซื้อขายถัวเฉลี่ยถ่วงน้ำหนักต่อหุ้นสำหรับ 45 วันทำการก่อนหน้าของวันดังต่อไปนี้

  (ก) สำหรับหุ้นกู้แปลงสภาพชุดที่ 1 : วันที่ทำสัญญาจองซื้อหุ้นกู้แปลงสภาพ

  (ข) สำหรับหุ้นกู้แปลงสภาพชุดที่ 2 : วันที่ออกหุ้นกู้แปลงสภาพชุดที่ 2

แบบที่ 2 ราคาใช้สิทธิแปลงสภาพลอยตัว (Floating Conversion Price)

สำหรับหุ้นกู้แปลงสภาพชุดที่ 1 อัตราร้อยละ 85 ของราคาปิดถัวเฉลี่ยต่อหุ้นของช่วงระยะเวลา 3
วันทำการใด ๆ ติดต่อกัน ในระหว่างช่วงระยะเวลา 45
วันทำการก่อนวันใช้สิทธิแปลงสภาพที่เกี่ยวข้องสำหรับหุ้นกู้แปลงสภาพ

สำหรับหุ้นกู้แปลงสภาพชุดที่ 2 อัตราร้อยละ 90 ของราคาปิดถัวเฉลี่ยต่อหุ้นของช่วงระยะเวลา 3
วันทำการใด ๆ ติดต่อกัน ในระหว่างช่วงระยะเวลา 45
วันทำการก่อนวันใช้สิทธิแปลงสภาพที่เกี่ยวข้องสำหรับหุ้นกู้แปลงสภาพ

อย่างไรก็ตาม AO Fund
มีระยะเวลาในการเลือกที่จะใช้สิทธิแปลงสภาพหุ้นกู้หรือขอรับชำระเงินค่าหุ้นกู้คืนภายในหนึ่งปีนับตั้งแต่วันออกหุ้นกู้ดังกล่าว
ต่อมา เมื่อวันที่ 26 มีนาคม 2558 AO Fund ได้ใช้สิทธิหุ้นกู้แปลงสภาพที่เหลือทั้งหมด
ทำให้บริษัทไม่ต้องบริหารจัดการเงินทุนเพื่อรองรับกรณีที่ AO Fund
ไม่ใช้สิทธิแปลงสภาพและมีการไถ่ถอนหุ้นกู้แปลงสภาพ จำนวน 112.50 ล้านบาท เนื่องจากทาง AO
Fund ได้ใช้สิทธิแปลงสภาพเป็นหุ้นสามัญทั้งจำนวนแล้ว

ภาระผูกพันที่จะต้องจ่ายในอนาคต ณ วันที่ 31 ธันวาคม 2557
กลุ่มบริษัทมีภาระผูกพันที่ต้องจ่ายตามสัญญา ดังต่อไปนี้

หน่วย : ล้านบาท

  ------------------------------------ ----------- -------------- ------- ------ ---------
  รายการ                               รวมเป็นเงิน   ระยะเวลาชำระ                  

                                                   ภายใน 1 ปี      2 – 3 ปี 4 – 5  มากกว่า 5
                                                                          ปี      ปี

  ภาระผูกพันตามสัญญาเช่าและบริการ-บริษัท      8.98        3.53           5.45    -      -

  ภาระผูกพันตามสัญญาเช่าและบริการ-บริษัทย่อย   14.53       6.38           7.83    0.32   
  ------------------------------------ ----------- -------------- ------- ------ ---------

นอกจากนี้ บริษัทยังมีหนี้สินที่อาจเกิดขึ้นจากการค้ำประกันวงเงินสินเชื่อให้กับบริษัทร่วม จำนวนเงิน
315.45
ล้านบาทและบริษัทย่อยมีหนี้สินที่อาจเกิดขึ้นจากการที่สถาบันการเงินออกหนังสือค้ำประกันสัญญาเช่าของบริษัทย่อย
จำนวน 1.54 ล้านบาท

5. ปัจจัยและอิทธิพลที่มีผลต่อการดำเนินงานหรือฐานะการเงินในอนาคต

ปัจจัยที่ส่งผลต่อภาพรวมของการทำธุรกิจของบริษัทอันมีผลอย่างมีนัย
อันประกอบไปด้วยปัจจัยต่างๆดังนี้

-   การส่งสัญญาณ Thaicom 6 โดยเริ่มต้นให้บริการได้ตั้งแต่ต้นเดือน มีนาคม 2557
    ส่งผลให้มีช่องสัญญาณสำหรับทีวีดาวเทียมเพิ่มขึ้น
    ทำให้ภาวะของความต้องการและความสามารถในการให้บริการกลับสู่ภาวะสมดุล
    ซึ่งส่วนหนึ่งทำให้ราคาค่าใช้บริการกลับสู่ราคาปกติก่อนช่วงปี 2554
    ที่เกิดการเติบโตและความต้องการช่องสัญญาณแบบก้าวกระโดด
    ทั้งนี้บริษัทเน้นที่จะลดต้นทุนในส่วนค่าใช้จ่ายเพื่อเพิ่มศักยภาพทางการแข่งขันพร้อมทั้งสร้างพันธมิตรในธุรกิจด้านนี้
    และมีการสร้างการให้บริการให้ครบวงจร
    เพื่อสร้างความพึงพอใจและเป็นจุดแข็งในการแข่งขัน

-   การเข้ามากำกับดูแล ของหน่วยงานกสทช
    อย่างเข้มข้นตั้งแต่เริ่มออกใบอนุญาตช่องทีวีดาวเทียมและโครงข่ายตั้งแต่ต้นปี 2556 จนถึงปี
    2557 ส่งผลให้บริษัทต้องมีค่าใช้จ่ายในการจัดตั้งทีมงานดำเนินการตรวจสอบ
    งานด้านเอกสารต่างๆ
    ทั้งของบริษัทเองและของลูกค้าเนื่องจากเป็นเรื่องใหม่ที่ผู้ประกอบการส่วนใหญ่ยังขาดความรู้ความเข้าใจ
    อย่างไรก็ตามบริษัทมีความจำเป็นต้องปฏิบัติตามระเบียบของภาครัฐอย่างเคร่งครัด
    และเพื่อให้เป็นไปตามหลักที่ถูกต้อง บริษัทได้มีการติดตามประกาศกฎระเบียบของกสทช
    อย่างใกล้ชิดและมีการกระจายข่าวให้กับพนักงานและลูกค้าของบริษัทเพื่อให้ทุกฝ่ายได้ทราบและถือปฏิบัติเพื่อไม่ละเมิดกฎระเบียบของกสทช.

-   เทคโนโลยีใหม่ๆ ทำให้บริษัทมีต้นทุนในการปรับเปลี่ยน อุปกรณ์ โดยจะเห็นได้จากการเกิดขึ้น
    และการเริ่มเป็นที่ยอมรับ ในเรื่องของเทคโนโลยี HD (ภาพความละเอียดสูง)
    ซึ่งเริ่มขึ้นตั้งแต่ปลายปี 2556 และ ช่วงไตรมาสแรกของปี 2557
    ประชาชนส่วนใหญ่ได้รับชมในช่วงการเกิดขึ้นของช่องทีวี Digital HD
    ทำให้การผลิตรายการต่างๆ มีความจำเป็นต้องรองรับมาตรฐานนี้
    เพื่อเตรียมความพร้อมในการเป็น TV แบบ HD เต็มตัวในอนาคต ซึ่งคาดหมายไม่น่าที่จะเกิน
    ปี 2562 ซึ่งบริษัทอยู่ระหว่างศึกษาความเป็นไปได้ในการปรับเปลี่ยนอุปกรณ์ต่างๆ
    เพื่อไม่ให้เป็นภาระกับบริษัทและสามารถใช้งานได้อย่างเต็มประสิทธิภาพ

คำอธิบายเพิ่มเติมสำหรับนโยบายบัญชีที่สำคัญ

 1) การรับรู้รายได้

บริษัทมีนโยบายในการรับรู้รายได้ ดังต่อไปนี้

-
รายได้จากการขายสินค้าประกอบด้วยมูลค่าตามใบส่งสินค้าที่ขายที่ให้โดยเป็นจำนวนเงินสุทธิจากภาษีขาย
รับคืน และส่วนลด
โดยรับรู้เมื่อความเสี่ยงและผลตอบแทนที่เป็นสาระสำคัญของความเป็นเจ้าของสินค้าได้โอนไปยังผู้ซื้อแล้ว

- รายได้จากสื่อรายการโทรทัศน์เป็นรายได้จากการบริการโฆษณาและการประชาสัมพันธ์
รายการโทรทัศน์และรายได้จากการรับจ้างผลิตรายการโทรทัศน์
ซึ่งแสดงมูลค่าตามราคาในใบแจ้งหนี้สินค้าของบริการหลังจากหักส่วนลด
รายได้จากการบริการโฆษณาและการประชาสัมพันธ์จะรับรู้เป็นรายได้เมื่อได้ให้บริการออกอากาศทางโทรทัศน์แล้วในขณะที่รายได้จากการรับจ้างผลิตรายการโทรทัศน์จะรับรู้เป็นรายได้เมื่อผลิตเสร็จ

- รายได้ที่เกิดจากการแลกเปลี่ยนสินค้าหรือบริการ
เกิดจากการแลกเปลี่ยนสินค้าหรือบริการที่มีลักษณะรายการที่ไม่เหมือนกัน
ซึ่งรับรู้รายได้เมื่อสินค้าหรือบริการดังกล่าวมีการแลกเปลี่ยนกันด้วยมูลค่ายุติธรรมของราคาสินค้าหรือบริการที่แลกเปลี่ยน

- รายได้ค่าเช่าพื้นที่และพื้นที่โฆษณา
รายได้ค่าบริการและรายได้ค่าบริหารรับรู้เป็นรายได้ตามเกณฑ์คงค้างที่ระบุในสัญญาเช่าและบริการ

- รายได้จากการให้เช่ารับรู้ตามเกณฑ์คงค้าง

- รายได้ดอกเบี้ยรับรู้ตามเกณฑ์สัดส่วนของเวลา
โดยคำนึงถึงอัตราดอกเบี้ยที่แท้จริงของช่วงเวลาจนถึงวันครบอายุและคำนึงถึงจำนวนเงินต้นที่เป็นยอดคงเหลือในบัญชีสำหรับการบันทึกค้างรับของกลุ่มบริษัท

- เงินปันผลรับรับรู้เมื่อบริษัทได้รับสิทธิ

2) เงินลงทุน

กลุ่มบริษัทได้จัดประเภทเงินลงทุนที่นอกเหนือจากเงินลงทุนในบริษัทย่อยและบริษัทร่วม แบ่งออกเป็น
2 ประเภทคือ เงินลงทุนเพื่อค้า และเงินลงทุนทั่วไป
การจัดประเภทเป็นไปตามเป้าหมายการลงทุนที่ฝ่ายบริหารต้องการ
เมื่อได้มาซึ่งเงินลงทุนนั้นฝ่ายบริหารกำหนดการจัดประเภทที่เหมาะสมสำหรับเงินลงทุน ณ
เวลาที่ลงทุนและทบทวนการจัดประเภทเป็นปกติอย่างสม่ำเสมอ
เงินลงทุนที่ได้มาเพื่อเป้าหมายหลักในการหากำไรจากการเปลี่ยนแปลงราคาในช่วงเวลาสั้นถูกจัดประเภทเป็นเงินลงทุนเพื่อค้าและแสดงรวมอยู่ในสินทรัพย์หมุนเวียนโดยกำหนดช่วงเวลาสั้นหมายถึงช่วงระยะเวลาไม่เกิน
3 เดือนนับแต่เวลาที่ลงทุน
เงินลงทุนในตราสารทุนที่ไม่มีตลาดซื้อขายถูกจัดประเภทเป็นเงินลงทุนทั่วไป

การซื้อและขายเงินลงทุนบันทึกข้อมูล ณ
วันที่ซื้อขายซึ่งเป็นวันที่กลุ่มบริษัทตกลงที่จะซื้อหรือขายเงินลงทุนเงินลงทุนเพื่อค้าวัดมูลค่าในเวลาต่อมาด้วยมูลค่ายุติธรรม
รายการกำไรและรายการขาดทุนทั้งที่เกิดขึ้นจริงและยังไม่เกิดขึ้นจริงจากการเปลี่ยนแปลงในมูลค่ายุติธรรมของเงินลงทุนเพื่อค้าจะรวมอยู่ในงบกำไรขาดทุนในงวดที่เกิดขึ้น

เงินลงทุนเพื่อค้าสามารถซื้อขายในตลาดซื้อขายคล่องและวัดมูลค่าด้วยราคาตลาด ณ
วันทำการสุดท้ายของวันที่ในงบดุล
โดยอ้างอิงราคาเสนอซื้อล่าสุดจากตลาดหลักทรัพย์แห่งประเทศไทยรายการกำไรและรายการขาดทุนที่ยังไม่เกิดขึ้นจริงของเงินลงทุนเพื่อค้ารับรู้รวมอยู่ในงบกำไรขาดทุนเบ็ดเสร็จในงวดที่เกิดขึ้น

เงินลงทุนทั่วไป แสดงด้วยราคาทุนหักการด้อยค่า

กลุ่มบริษัทจะทดสอบการด้อยค่าของเงินลงทุนต่อเมื่อมีข้อบ่งชี้ว่าเงินลงทุนนั้นอาจมีการด้อยค่าเกิดขึ้นถ้าราคาตามบัญชีของเงินลงทุนสูงกว่ามูลค่าที่คาดว่าจะได้รับคืน
รายการขาดทุนจากการด้อยค่าจะบันทึกรวมอยู่ในงบกำไรขาดทุนเบ็ดเสร็จ

ในการจำหน่ายเงินลงทุน
ผลต่างระหว่างสิ่งตอบแทนสุทธิที่ได้รับจากการจำหน่ายเมื่อเปรียบเทียบกับราคาตามบัญชีของเงินลงทุนนั้นจะบันทึกรวมอยู่ในงบกำไรขาดทุนเบ็ดเสร็จ
เมื่อเงินลงทุนที่ถือไว้ในตราสารหนี้หรือตราสารทุนชนิดเดียวกัน
ได้มีการจำหน่ายออกไปเพียงบางส่วน
ราคาตามบัญชีของเงินลงทุนที่จำหน่ายจะกำหนดโดยใช้วิธีถัวเฉลี่ย
ถ่วงน้ำหนักของราคาตามบัญชีจากจำนวนทั้งหมดที่ถือไว้

3) ลูกหนี้การค้า

ลูกหนี้การค้ารับรู้เริ่มแรกด้วยมูลค่าตามใบแจ้งหนี้และจะวัดมูลค่าต่อมาด้วยจำนวนเงินที่เหลืออยู่หักค่าเผื่อหนี้สงสัยจะสูญ
ซึ่งประมาณจากการสอบทานยอดคงเหลือ ณ วันสิ้นงวด ค่าเผื่อหนี้สงสัยจะสูญหมายถึง
ผลต่างระหว่างราคาตามบัญชีของลูกหนี้การค้าเปรียบเทียบกับมูลค่าที่คาดว่าจะได้รับจากลูกหนี้การค้า
หนี้สูญที่เกิดขึ้นจะรับรู้ในกำไรหรือขาดทุนโดยถือเป็นส่วนหนึ่งของค่าใช้จ่ายในการบริการ

4) เงินลงทุนในบริษัทย่อยและบริษัทร่วม

  บริษัทย่อย

บริษัทย่อยหมายถึงกิจการ (ซึ่งรวมถึงกิจการเฉพาะกิจ)
ที่กลุ่มบริษัทมีอำนาจในการควบคุมนโยบายการเงินและ
การดำเนินงาน และโดยทั่วไปแล้วกลุ่มบริษัทจะถือหุ้นที่มีสิทธิออกเสียงมากกว่ากึ่งหนึ่ง
ในการประเมินว่า
กลุ่มบริษัทมีการควบคุมบริษัทอื่นหรือไม่
กิจการต้องพิจารณาถึงการมีอยู่และผลกระทบจากสิทธิในการออกเสียง
ที่เป็นไปได้ที่กิจการสามารถใช้สิทธิหรือแปลงสภาพตราสารนั้นในปัจจุบันรวมถึงสิทธิในการออกเสียงที่เป็นไปได้ซึ่งกิจการอื่นถืออยู่ด้วย
กลุ่มบริษัทรวมงบการเงินของบริษัทย่อยไว้ในงบการเงินรวมตั้งแต่วันที่กลุ่มบริษัทมีอำนาจในการควบคุมบริษัทย่อย
กลุ่มบริษัทจะไม่นำงบการเงินของบริษัทย่อยมารวมไว้ในงบการเงินรวมนับจากวันที่กลุ่มบริษัทสูญเสียอำนาจควบคุม

กลุ่มบริษัทบันทึกบัญชีการรวมธุรกิจโดยใช้วิธีการซื้อ สิ่งตอบแทนที่โอนให้สำหรับการซื้อบริษัทย่อย
ต้องวัดด้วยมูลค่ายุติธรรมของสินทรัพย์ที่ผู้ซื้อโอนให้และหนี้สินที่ก่อขึ้นและส่วนได้เสียในส่วนของผู้ถือหุ้นที่ออกโดยกลุ่มบริษัท
รวมถึงมูลค่ายุติธรรมของสินทรัพย์ หรือหนี้สินที่คาดว่าจะต้องจ่ายชำระ
ต้นทุนที่เกี่ยวข้องกับการซื้อจะรับรู้เป็นค่าใช้จ่ายเมื่อเกิดขึ้น
และวัดมูลค่าเริ่มแรกของสินทรัพย์ที่ได้มาที่ระบุได้และหนี้สินและหนี้สินที่อาจจะเกิดขึ้นในการรวมธุรกิจด้วยมูลค่ายุติธรรม
ณ วันที่ซื้อ ในการรวมธุรกิจแต่ละครั้ง
กลุ่มบริษัทวัดมูลค่าของส่วนได้เสียที่ไม่มีอำนาจควบคุมในผู้ถูกซื้อด้วยมูลค่ายุติธรรม หรือ
มูลค่าของสินทรัพย์สุทธิที่ระบุได้ของผู้ถูกซื้อตามสัดส่วนของหุ้นที่ถือ

กรณีที่มูลค่าสิ่งตอบแทนที่โอนให้และมูลค่าส่วนได้เสียที่ไม่มีอำนาจควบคุมในผู้ถูกซื้อและมูลค่ายุติธรรม
ณ
วันซื้อธุรกิจของส่วนได้เสียในส่วนของผู้ถือหุ้นของผู้ถูกซื้อที่ผู้ซื้อถืออยู่ก่อนการรวมธุรกิจมากกว่ามูลค่าสุทธิ
ณ วันที่ซื้อของสินทรัพย์สุทธิที่ได้มาที่ระบุได้และหนี้สินที่ได้รับมา
ผู้ซื้อต้องรับรู้ส่วนต่างอันเป็นค่าความนิยม หากมูลค่าของมูลค่าสิ่งตอบแทนที่โอนให้
และมูลค่าส่วนได้เสียที่ไม่มีอำนาจควบคุมในผู้ถูกซื้อและมูลค่ายุติธรรม ณ
วันซื้อธุรกิจของส่วนได้เสียในส่วนของผู้ถือหุ้นของผู้ถูกซื้อที่ผู้ซื้อถืออยู่ก่อนการรวมธุรกิจน้อยกว่ามูลค่าราคายุติธรรมของสินทรัพย์สุทธิของบริษัทย่อยเนื่องจากมีการต่อรองราคาซื้อ
ผู้ซื้อจะรับรู้ส่วนต่างนั้นตรงไปยังกำไรหรือขาดทุน

กิจการจะตัดรายการบัญชีระหว่างกิจการ
ยอดคงเหลือและรายการกำไรหรือขาดทุนที่ยังไม่ได้เกิดขึ้นจริงระหว่างกลุ่มบริษัท
นโยบายการบัญชีของบริษัทย่อยได้ถูกเปลี่ยนเพื่อให้สอดคล้องกับนโยบายบัญชีของกลุ่มบริษัท

เงินลงทุนในบริษัทย่อยจะบันทึกบัญชีด้วยราคาทุนหักค่าเผื่อการด้อยค่า ต้นทุนจะมีการปรับเพื่อสะท้อน
การเปลี่ยนแปลงสิ่งตอบแทนที่เกิดขึ้นจากสิ่งตอบแทนที่คาดว่าจะได้รับ
ต้นทุนนั้นจะรวมส่วนแบ่งต้นทุนทางตรง

  รายการและส่วนได้เสียที่ไม่มีอำนาจควบคุม

กลุ่มบริษัทปฏิบัติต่อรายการกับส่วนได้เสียที่ไม่มีอำนาจควบคุมเช่นเดียวกันกับรายการกับส่วนที่เป็นของผู้ถือหุ้นกลุ่มบริษัท
สำหรับการซื้อส่วนได้เสียที่ไม่มีอำนาจควบคุม
ผลต่างระหว่างสิ่งตอบแทนที่จ่ายให้และหุ้นที่ได้มาของมูลค่าตามบัญชีของสินทรัพย์สุทธิของหุ้นที่ซื้อมาในบริษัทย่อยจะถูกบันทึกในส่วนของผู้ถือหุ้น
และกำไรหรือขาดทุนจากการขายในส่วนได้เสียที่ไม่มีอำนาจควบคุมจะถูกบันทึกในส่วนของผู้ถือหุ้น

เมื่อกลุ่มบริษัทสูญเสียการควบคุมหรือการมีอิทธิพลอย่างมีนัยสำคัญ
ส่วนได้เสียในหุ้นที่เหลืออยู่จะวัดมูลค่าใหม่โดยใช้ราคายุติธรรม
การเปลี่ยนแปลงในมูลค่าจะรับรู้ในกำไรหรือขาดทุน
มูลค่ายุติธรรมนั้นจะถือเป็นมูลค่าตามบัญชีเริ่มแรกของมูลค่าของเงินลงทุนที่เหลือของบริษัทร่วม
กิจการร่วมค้า หรือสินทรัพย์ทางการเงิน
สำหรับทุกจำนวนที่เคยรับรู้ในกำไรขาดทุนเบ็ดเสร็จอื่นจะถูกจัดประเภทใหม่เป็นกำไรหรือขาดทุนเสมือนมีการขายสินทรัพย์หรือหนี้สินที่เกี่ยวข้อง

ถ้าส่วนได้เสียของเจ้าของในบริษัทร่วมนั้นลดลงแต่ยังคงมีอิทธิพลอย่างมีนัยสำคัญ
กิจการต้องจัดประเภทรายการ
ที่เคยรับรู้ในกำไรขาดทุนเบ็ดเสร็จอื่นเข้ากำไรหรือขาดทุนเฉพาะสัดส่วนในส่วนได้เสียของเจ้าของที่ลดลง

  บริษัทร่วม

บริษัทร่วมเป็นกิจการที่กลุ่มบริษัทมีอิทธิพลอย่างเป็นสาระสำคัญแต่ไม่ถึงกับควบคุมซึ่งโดยทั่วไปก็คือการที่
กลุ่มบริษัทถือหุ้น ที่มีสิทธิออกเสียงอยู่ระหว่างร้อยละ 20 ถึงร้อยละ 50 ของสิทธิออกเสียงทั้งหมด
เงินลงทุนในบริษัทร่วมรับรู้เริ่มแรกด้วยราคาทุนและใช้วิธีส่วนได้เสียในการแสดงในงบการเงินรวม
กลุ่มบริษัทรับรู้เงินลงทุนในบริษัทร่วมซึ่งได้รวมค่าความนิยมที่ระบุไว้เมื่อได้มา
สุทธิจากค่าเผื่อการด้อยค่า

ส่วนแบ่งกำไรหรือขาดทุนของกลุ่มบริษัทในบริษัทร่วมที่เกิดขึ้นภายหลังการได้มาจะรวมไว้ในกำไรหรือขาดทุน
และส่วนแบ่งในกำไรขาดทุนเบ็ดเสร็จอื่นที่เกิดขึ้นภายหลังการได้มาจะรวมไว้ในกำไรขาดทุนเบ็ดเสร็จอื่น
ผลสะสมของการเปลี่ยนแปลงภายหลังการได้มาดังกล่าวข้างต้นจะปรับปรุงกับราคาตามบัญชีของเงินลงทุน
เมื่อส่วนแบ่งขาดทุนของกลุ่มบริษัทในบริษัทร่วมมีมูลค่าเท่ากับหรือเกินกว่ามูลค่าส่วนได้เสียของกลุ่มบริษัทในบริษัทร่วมนั้น
กลุ่มบริษัทจะไม่รับรู้ส่วนแบ่งขาดทุนอีกต่อไป
เว้นแต่กลุ่มบริษัทมีภาระผูกพันในหนี้ของบริษัทร่วมหรือรับว่าจะจ่ายหนี้แทนบริษัทร่วม

รายการกำไรที่ยังไม่ได้เกิดขึ้นจริงระหว่างกลุ่มบริษัทกับบริษัทร่วมจะตัดบัญชีเท่าที่กลุ่มบริษัทมีส่วนได้เสีย
ในบริษัทร่วมนั้น รายการขาดทุนที่ยังไม่ได้เกิดขึ้นจริงก็จะตัดบัญชีในทำนองเดียวกัน
เว้นแต่รายการนั้นมีหลักฐานว่าสินทรัพย์ที่โอนระหว่างกันเกิดการด้อยค่า

บริษัทร่วมจะเปลี่ยนนโยบายการบัญชีเท่าที่จำเป็นเพื่อให้สอดคล้องกับนโยบายการบัญชีของกลุ่มบริษัท
กำไรและขาดทุนเงินลงทุนจากการลดสัดส่วนในบริษัทร่วมจะรับรู้ในกำไรหรือขาดทุน

เงินลงทุนในบริษัทร่วมแสดงในงบการเงินเฉพาะบริษัทโดยใช้วิธีราคาทุน

5) สินทรัพย์ไม่มีตัวตน

  ค่าลิขสิทธิ์และสิทธิการหาผลประโยชน์

ลิขสิทธิ์และสิทธิการหาผลประโยชน์ที่ได้มานั้นสามารถแบ่งแยกได้จะแสดงด้วยราคาทุน
ลิขสิทธิ์และสิทธิการหาผลประโยชน์มีอายุการให้ประโยชน์ที่ทราบได้แน่นอนและแสดงราคาด้วยราคาทุนหักค่าตัดจำหน่ายสะสม
วิธีตัดจำหน่ายจะใช้วิธีเส้นตรงเพื่อปันส่วนต้นทุนของลิขสิทธิ์และสิทธิการหาผลประโยชน์ตามอายุประมาณการให้ประโยชน์ตามที่กำหนดไว้ในสัญญา

  โปรแกรมคอมพิวเตอร์

ต้นทุนที่เกิดจากการพัฒนาและบำรุงดูแลโปรแกรมคอมพิวเตอร์ให้บันทึกเป็นค่าใช้จ่ายเมื่อเกิดขึ้น
ต้นทุนที่เกี่ยวข้องโดยตรงกับผลิตภัณฑ์โปรแกรมที่ระบุได้และมีเอกลักษณ์ของโปรแกรมที่กลุ่มบริษัทสามารถควบคุมได้รวมทั้งมีความเป็นไปได้ค่อนข้างแน่ที่จะก่อให้เกิดประโยชน์เชิงเศรษฐกิจเกินกว่าต้นทุนสำหรับช่วงระยะเวลามากกว่าหนึ่งปี

รายจ่ายเพื่อเพิ่มหรือขยายผลการทำงานของโปรแกรมคอมพิวเตอร์ให้มีคุณค่าเพิ่มขึ้นจากคุณลักษณะที่กำหนดไว้เมื่อเริ่มต้นให้บันทึกเป็นต้นทุนเพื่อการพัฒนาและบวกรวมไว้ในต้นทุนเมื่อเริ่มต้นของโปรแกรมคอมพิวเตอร์นั้น
ต้นทุนโปรแกรมคอมพิวเตอร์จะรับรู้เป็นสินทรัพย์และตัดจำหน่ายโดยใช้วิธีเส้นตรงตามระยะเวลาที่คาดว่าจะได้รับประโยชน์
แต่ไม่เกินระยะเวลา 10 ปี

6) การบัญชีเกี่ยวกับภาษีเงินได้

ค่าใช้จ่ายภาษีเงินได้สำหรับปีประกอบด้วยภาษีเงินได้ปัจจุบันและภาษีเงินได้รอการตัดบัญชี
ภาษีเงินได้ปัจจุบันและภาษีเงินได้รอการตัดบัญชีรับรู้ในกำไรหรือขาดทุนเว้นแต่ในส่วนที่เกี่ยวกับรายการที่เกี่ยวข้องในการรวมธุรกิจ
หรือ รายการที่รับรู้โดยตรงในส่วนของผู้ถือหุ้นหรือกำไรขาดทุนเบ็ดเสร็จอื่น

ภาษีเงินได้ปัจจุบันได้แก่ภาษีที่คาดว่าจะจ่ายชำระหรือได้รับชำระ
โดยคำนวณจากกำไรหรือขาดทุนประจำปีที่ต้องเสียภาษี
โดยใช้อัตราภาษีที่ประกาศใช้หรือที่คาดว่ามีผลบังคับใช้ ณ วันที่รายงาน
ตลอดจนการปรับปรุงทางภาษีที่เกี่ยวกับรายการในปีก่อนๆ

ภาษีเงินได้รอการตัดบัญชีบันทึกโดยคำนวณจากผลแตกต่างชั่วคราวที่เกิดขึ้นระหว่างมูลค่าตามบัญชีของสินทรัพย์และหนี้สินและจำนวนที่ใช้เพื่อความมุ่งหมายทางภาษี
ภาษีเงินได้รอการตัดบัญชีจะไม่ถูกรับรู้เมื่อเกิดจากผลแตกต่างชั่วคราวต่อไปนี้
การรับรู้ค่าความนิยมในครั้งแรก
การรับรู้สินทรัพย์หรือหนี้สินในครั้งแรกซึ่งเป็นรายการที่ไม่ใช่การรวมธุรกิจและรายการนั้นไม่มีผลกระทบต่อกำไรขาดทุนทางบัญชีหรือทางภาษีและผลแตกต่างที่เกี่ยวข้องกับเงินลงทุนในบริษัทย่อยและกิจการร่วมค้าหากเป็นไปได้ว่าจะไม่มีการกลับรายการในอนาคตอันใกล้

ภาษีเงินได้รอการตัดบัญชีวัดมูลค่าโดยใช้อัตราภาษีที่คาดว่าจะใช้กับผลแตกต่างชั่วคราวเมื่อมีการกลับรายการโดยใช้อัตราภาษีที่ประกาศใช้หรือที่คาดว่ามีผลบังคับใช้
ณ วันที่รายงาน

ในการกำหนดมูลค่าของภาษีเงินได้ปัจจุบันและภาษีเงินได้รอการตัดบัญชี
บริษัทต้องคำนึงถึงผลกระทบของสถานการณ์ทางภาษีที่ไม่แน่นอนและอาจทำให้จำนวนภาษีที่ต้องจ่ายเพิ่มขึ้น
และมีดอกเบี้ยที่ต้องชำระ
บริษัทเชื่อว่าได้ตั้งภาษีเงินได้ค้างจ่ายเพียงพอสำหรับภาษีเงินได้ที่จะจ่ายในอนาคต
ซึ่งเกิดจากการประเมินผลกระทบจากหลายปัจจัย รวมถึง การตีความทางกฏหมายภาษี
และจากประสบการณ์ในอดีต การประเมินนี้อยู่บนพื้นฐานการประมาณการและข้อสมมติฐาน
และอาจจะเกี่ยวข้องกับการตัดสินใจเกี่ยวกับเหตุการณ์ในอนาคต ข้อมูลใหม่ๆอาจจะทำให้
บริษัทเปลี่ยนการตัดสินใจโดยขึ้นอยู่กับความเพียงพอของภาษีเงินได้ค้างจ่ายที่มีอยู่การเปลี่ยนแปลงในภาษีเงินได้ค้างจ่ายจะกระทบต่อค่าใช้จ่ายภาษีเงินได้ในงวดที่เกิดการเปลี่ยนแปลง

สินทรัพย์ภาษีเงินได้รอการตัดบัญชีและหนี้สินภาษีเงินได้รอการตัดบัญชีสามารถหักกลบได้เมื่อกิจการมีสิทธิตามกฎหมายที่จะนำสินทรัพย์ภาษีเงินได้ของงวดปัจจุบันมาหักกลบกับหนี้สินภาษีเงินได้ของงวดปัจจุบันและภาษีเงินได้นี้ประเมินโดยหน่วยงานจัดเก็บภาษีหน่วยงานเดียวกันสำหรับหน่วยภาษีเดียวกันหรือหน่วยภาษีต่างกัน
สำหรับหน่วยภาษีต่างกันนั้นกิจการมีความตั้งใจจะจ่ายชำระหนี้สินและสินทรัพย์ภาษีเงินได้ของงวดปัจจุบันด้วยยอดสุทธิหรือตั้งใจจะรับคืนสินทรัพย์และจ่ายชำระหนี้สินในเวลาเดียวกัน

สินทรัพย์ภาษีเงินได้รอการตัดบัญชีจะบันทึกต่อเมื่อมีความเป็นไปได้ค่อนข้างแน่นอนว่ากำไรเพื่อเสียภาษีในอนาคตจะมีจำนวนเพียงพอกับการใช้ประโยชน์จากผลแตกต่างชั่วคราวดังกล่าว
สินทรัพย์ภาษีเงินได้รอการตัดบัญชีจะถูกทบทวน ณ
ทุกวันที่รายงานและจะถูกปรับลดลงเท่าที่ประโยชน์ทางภาษีจะมีโอกาสถูกใช้จริง